ועדת החוקה, חוק ומשפט, כנסת 20, פרוטוקול מספר 7, 2015-06-16 10:00

ניסן סלומינסקי: בוקר טוב, אני מבקש לפתוח את ישיבת ועדת החוקה, חוק ומשפט.

ניסן סלומינסקי: אנחנו רוצים לקבל בברכה את חברי חברי הכנסת, יושבת-ראש ועדת ביקורת המדינה שהצטרפה אלינו - -

הוועדה לביקורת המדינה קארין אלהרר: בוקר טוב, אדוני.

הוועדה לביקורת המדינה קארין אלהרר: בהצלחה בתפקידך החדש.

ניסן סלומינסקי: תודה.

ניסן סלומינסקי: תודה.

ניסן סלומינסקי: - - מאיר כבר קבוע אצלנו, שר הרווחה לשעבר, ידיד ותיק.

ניסן סלומינסקי: בוקר טוב לכל המוזמנים, ובראשם ידידנו, דוד, שאני מקווה שנמשיך להיפגש במהלך הקדנציה הזאת.

ניסן סלומינסקי: קדנציה זה ארבע שנים וחצי, אז אני מקווה – כשאני אומר מקווה, זה גם שאנחנו נמשיך ארבע שנים וחצי וגם אתה תמשיך ארבע שנים וחצי - - -

הוועדה לביקורת המדינה קארין אלהרר: כבר אמרתי שאדוני אופטימי הבוקר.

ניסן סלומינסקי: נכון.

ניסן סלומינסקי: אני תמיד אופטימי, אבל בעיקר התכוונתי לגביו.

ניסן סלומינסקי: הוא הבין.

ניסן סלומינסקי: היום יש לנו דיון על הנושא של ההוצאה לפועל, כלומר, נקבל תמונה על הנושא.

ניסן סלומינסקי: אני בווידוי אישי – במשך השנים תמיד היה לי בראש שלהגיע להוצאה לפועל זה סיוט.

ניסן סלומינסקי: זה צעד אחד לפני הגיהינום, כמו שאומרים.

ניסן סלומינסקי: אני לא רוצה להגיד יותר מזה.

הוועדה לביקורת המדינה קארין אלהרר: מה שנכון, נכון.

ניסן סלומינסקי: בקיצור, צעד אחד לפני הגיהינום זה מספיק.

ניסן סלומינסקי: באמת בשנים האחרונות חל מהפך אדיר בעניין וזה קיבל צורה אחרת לגמרי.

ניסן סלומינסקי: נכון שכל הוצאה לפועל היא לא פשוטה.

ניסן סלומינסקי: הוצאה לפועל הכוונה היא מי שחויב.

ניסן סלומינסקי: כנראה אם הגיעו להוצאה לפועל, הכוונה שמיוזמתו שלו אדם לא שילם וצריך להוציא את זה ממנו, אז זה לא פשוט, אבל אפשר לעשות ואפשר לעשות.

ניסן סלומינסקי: אני חושב שבשנים האחרונות נבנתה מערכת – נשמח לראות את זה – שיודעת איך לממש, ושם נמצא הרבה מאוד כסף.

ניסן סלומינסקי: ומבחינת המדינה, אם לא יודעים לממש את הפוטנציאל של החייבים, המדינה מפסידה ואין לה כסף להשקיע בדברים חשובים.

ניסן סלומינסקי: מצד אחד נבנתה מערכת שיועדת איך לממש, ומצד שני זו מערכת שנבנתה עם קצת לב.

ניסן סלומינסקי: איך אומרים?

ניסן סלומינסקי: אמר אתמול ידידינו, הוא לא נמצא פה, "בנחישות ורגישות".

ניסן סלומינסקי: נכון שהיתה לי אסוציאציה מאוד לא נעימה בנושא הזה ממשהו אחר, אבל לגופו של עניין זה נכון שצריכים מצד אחד נחישות, מצד שני צריכים גם רגישות ולדעת מי הוא כזה שאתה באמת צריך להפעיל את כל הנחישות - - -

מאיר כהן: זה הזכיר לך את ראש הממשלה – נחישות, רגישות.

מאיר כהן: ..

ניסן סלומינסקי: לא.

ניסן סלומינסקי: זה הזכיר לי ראש ממשלה אחר.

ניסן סלומינסקי: אני לא יודע להגיד, אבל הזכיר לי ראש ממשלה אחר שהיה ידיד טוב, אבל לא חשוב.

ניסן סלומינסקי: בכל אופן, יש כאלה שצריך להפעיל עליהם את הנחישות בעוצמה, ויש כאלה שצריכים הרבה רגישות.

ניסן סלומינסקי: בכלל במשפט העברי מקובל שצריך לב, מה שנקרא, קוראים לזה הרבה פעמים "לפנים משורת הדין".

ניסן סלומינסקי: יש לזה המון ביטויים וצריך את זה.

ניסן סלומינסקי: החוכמה לנווט בין שני הדברים, זו החוכמה הגדולה.

ניסן סלומינסקי: ועושה רושם שבשנים האחרונות עליתם על דרך המלך באופן מכובד מאוד, ולך ולאנשיך מגיע יישר כוח גדול בנושא הזה.

<דוד מדיוני: תודה רבה.

ניסן סלומינסקי: אני יודע שבמהלך התקופה גם נעשו הרבה שינויים בחוק כדי להביא למצב יותר טוב.

ניסן סלומינסקי: דוגמה אחת זה הנושא של המאסר.

ניסן סלומינסקי: בדרך טבעית מי שמשתמט מכניסים אותו למאסר, בהלכה היהודית אסור לעשות את זה.

ניסן סלומינסקי: בהלכה היהודית אסור בגין חוב להכניס למאסר.

ניסן סלומינסקי: בכלל הנושא של המאסר הוא סיפור לא פשוט.

ניסן סלומינסקי: יש מעצר, שהוא קיים, אבל מאסר הוא סיפור מאוד לא פשוט בהלכה היהודית, אבל בטח לא בגין חוב.

ניסן סלומינסקי: אני מבין שבשינויי החקיקה גם אצלכם זה נכנס, חוץ אולי ממקרים, אני לא יודע איזה.

<סיגל קוגוט: חוץ ממזונות.

ניסן סלומינסקי: חוץ ממזונות.

ניסן סלומינסקי: מול הנושא הזה קיים ערך גדול בפני עצמו, הנושא של המזונות.

ניסן סלומינסקי: אני לא בקיא בכל שאר העניינים, כי לא הייתי בקדנציה הזאת פה, אבל יכול להיות שיש עוד דברים שיצטרכו לעשות, אז תוך כדי הסקירה, אם יש דברים שאתם מרגישים שיש צורך בחקיקה או בדברים מסוימים, תעלו אותם, ואנחנו בוועדה, אני לא יודע אם היום, נוכל לדון בהם ולעשות את זה.

ניסן סלומינסקי: אני אתן לסיגל שליוותה אתכם לאורך כל הדרך.

<סיגל קוגוט: הפצנו מסמך הכנה רק שתדעו מהם החוקים המרכזיים שאני רוצה שתתייחסו אליהם.

<סיגל קוגוט: אתה מציין בעצמך שהוועדה חוקקה הרבה מאוד חוקים בענייני הוצאה לפועל.

<סיגל קוגוט: חשוב לנו בעניין מאגר החייבים שתפרט בפנינו איך הוא פועל, איזו מין שאילתות מופנות אליו, מה המאפיין של מי שנזקק לו.

<סיגל קוגוט: במסלול המזונות – שתתייחס ליעילות של המסלול הזה, האם נשים נעזרות בו והמעבר בין המסלולים.

<סיגל קוגוט: לגבי המסלול המקוצר – האם בעיקר מוסדיים נהנים ממנו או גם הציבור?

<סיגל קוגוט: איך אתם משווקים אותו כדי שהציבור יוכל ליהנות ממנו?

<סיגל קוגוט: לגבי הרשמים של ההוצאה לפועל – איך אתה רואה גם את הייחוד של הכהונה שלהם, את הסמכויות שלהם, את גאוות היחידה שלהם, את ההתמקצעות שלהם.

מאיר כהן: תשים דגש ברשותך על הביטוח הלאומי.

מאיר כהן: כמה מסלולים עוברים לביטוח הלאומי.

<דוד מדיוני: בסדר גמור.

ניסן סלומינסקי: עוד הערה אחת.

ניסן סלומינסקי: אתמול היה לנו דיון בנושא של הסנגוריה הציבורית.

ניסן סלומינסקי: נכון שלא היה דיון על הסנגוריה כסנגוריה, אלא על נושא אולי שולי.

ניסן סלומינסקי: תוך כדי זה כבר התקיים דיון.

ניסן סלומינסקי: שם הבנו, שזה עבר אליכם, הגבייה, שזה כנראה הציל את המערכת, כי הסנגוריה ודאי שלא יכולה לטפל בזה.

<דוד מדיוני: נכון.

ניסן סלומינסקי: מצד שני, חלק מהאנשים שם הם באמת אנשים שזקוקים לרגישות.

ניסן סלומינסקי: והבנו גם דבר נוסף, שיש פער גדול בין מה שצריך לגבות לבין מה שגובים בפועל.

ניסן סלומינסקי: לנו היו המספרים של 4 מול 14.

ניסן סלומינסקי: תיקנו אותנו אתמול שזה בין 4 מיליון ל-11 מיליון, אבל עדיין הפער הוא גדול.

ניסן סלומינסקי: גם על זה תדבר קצת.

<דוד מדיוני: בוקר טוב, תודה רבה על ההזמנה.

<דוד מדיוני: ראינו בזה גם הזדמנות לעשות איזה יישור קו, בהנחה שיש חברי כנסת חדשים שלא מכירים את עולם התוכן שלנו.

<דוד מדיוני: כמו שאמרת, באנו מהעולם הישן לעולם החדש.

<דוד מדיוני: מדובר היום באחת המערכות המובילות בשירות הציבורי עם הצלחות כבירות.

<דוד מדיוני: עם זאת, כבר אני אומר, יש לנו עוד הרבה-הרבה עבודה לעשות.

<דוד מדיוני: אנחנו מנסים לתקן עוולות של עשרות שנים בתחום של אכיפת פסקי דין במדינת ישראל, ועוד מעט גם תראו.

<דוד מדיוני: כששואלים אותי מה הדבר הכי חשוב שאנחנו עושים, למרות שהמחוקק לא אומר לנו להיות אקטיביים, אנחנו אקטיביים.

<דוד מדיוני: זאת אומרת, מי שקורא את החוק, מבין שבמזונות ובמסלול מקוצר מותר לנו להיות אקטיביים, אנחנו משתדלים להיות אקטיביים גם במקום שהמחוקק לא אמר לנו להיות אקטיביים, כי פשוט אין ברירה.

<דוד מדיוני: המערכת שלנו אין בה כוחות – רואים את הגופים המוסדיים, הגופים הגדולים, ששולטים ברוב החיובים שחייבים להם, לעומת החייבים שרובם אינם מיוצגים וידם אינה משגת, ולכן גם הרבה חקיקות שעשינו נועדו לתקן את חוסר הכוחות הזה שיש בין החזקים לחלשים.

<דוד מדיוני: אנחנו נמשיך במגמה הזאת גם בהמשך.

<דוד מדיוני: אני אדלג, ברשותכם, על החלק של חוקים ותקנות, הם מופיעים אצלכם, דורית העבירה לכולם.

<דוד מדיוני: אין טעם שניכנס לעולם הזה.

<דוד מדיוני: נתחיל בסקירה קצרה לדבר על מה שעשינו עד כה.

<דוד מדיוני: במאי 2008 - - -

ניסן סלומינסקי: תעמוד בהמשך גם על מה שחסר לך ברשימה הזאת כדי לעזור ולייעל.

<דוד מדיוני: ברשותך, כבודו, גם כשחסרים דברים – מדי פעם אני אגיד קצת מה אני חושב ומה נכון לעשות – כשמדובר בהצעות חקיקה של ממש, וכבר יש כאלה על השולחן, אני מעדיף קודם להציג אותן לכבוד שרת המשפטים, כי עוד לא הספקנו לשבת על החקיקות החדשות.

<דוד מדיוני: אני חושב שזה יותר הולם שקודם אני אציג לה ואחרי זה אני אציג לכם, אחרת זה לא ראוי בעיני.

ניסן סלומינסקי: בשמחה.

<דוד מדיוני: מכל מקום במאי 2002 התקבלה החלטת ממשלה.

<דוד מדיוני: היינו בעידן של החושך כשמערכת האכיפה היתה חלק מבתי המשפט.

<דוד מדיוני: זה היה אנדרוגינוס לא ראוי ולא נכון, כי לא יכול להיות שמערכת שתפקידה להחליט תפקידה גם להוציא לפועל.

<דוד מדיוני: יש פה בידול שצריך לראות בין הרשות המבצעת לרשות השופטת, וזה בעצם השינוי הגדול שעשינו.

<דוד מדיוני: בינואר 2009 הקמנו את רשות האכיפה והגבייה, והדבר הזה לווה בסיום תיקון 29, תיקון רחב יריעה, הגדול ביותר שהיה אי-פעם בחוק ההוצאה לפועל, והבאתו למצב של ביצוע אמיתי.

<דוד מדיוני: הביצוע הטוב שלו בדרך המהירה ביותר אפשר גם לחלק מחברי הכנסת שיושבים פה מסביב לשולחן לבקש, ובצדק מבחינתם, את ביטול המאסרים בגלל ההצלחות שתיקון 29 הביא.

<דוד מדיוני: אני שמח שהצלחנו לעשות אותו.

<דוד מדיוני: אין שום תיקון עד היום שביקשנו או שאתם ביקשתם והוריתם לנו לבצע אותו, שלא ביצענו בצורה מלאה.

<דוד מדיוני: אני לא חושב שיש הרבה ארגונים שכאשר יש החלטות ממשלה או החלטות כנסת, כל מה שהוחלט מבוצע עד הגרגיר האחרון.

<דוד מדיוני: מצד שני, לגבי הסיפה של דבריך, אין מצב שחוב, גובים את כולו, וגם אנחנו יודעים שחוב, ככל שאתה מתרחק ממועד היווצרו, הסיכוי לגבותו הולך ויורד.

<דוד מדיוני: ולכן עוד מעט כשאני אדבר על גבייה לטובת הממשלה, שלא גבתה את חובותיה הרבה שנים – וזה גם עלה בשנה שעברה בוועדה לביקורת המדינה בעקבות דוח מבקר המדינה, והיום נכנסים שם לעובי הקורה – כל יום שחולף חובות הולכים ומתים.

<דוד מדיוני: ולכן גם אם הוצג לך על-ידי דורון – דרך אגב, יש לי אנשים נפלאים, הם יושבים פה אתי, אחראים על מינהל הגבייה הממשלתי, על המרכז לגביית קנסות, אגרות והוצאות, הלשכה המשפטית, אגף תכנון ומדיניות, מנהלת החטיבה המקצועית ומחלקת המזונות, שאחראית על כל הנושא של אכיפת דמי המזונות בישראל – בסוף אין 100% של גביית חובות, כי המערכת שלנו בניגוד למערכות אחרות, וטוב שכך, היא מערכת שכל הזמן חייבת לעשות כל השתדלות, לקחת ממי שיש לו, אבל היא חייבת לנסות כמה שיותר להגן על מי שאין לו.

<דוד מדיוני: וזו התפיסה שאנחנו כל הזמן לאורה.

<דוד מדיוני: וכמו שאמרה סיגל, ובאמת תודה, זה המקום להגיד גם פה לוועדת החוקה, ללשכה המשפטית של ועדת החוקה ולמנהלת הוועדה: אני חושב שאנחנו שיאני תיקוני החקיקה של כל הגוש הזה שנקרא "משרד המשפטים".

<דוד מדיוני: התחלנו רק במהלך 2009 בתיקון 29, והיום אני חושב שאנחנו כבר בתיקון יותר מ-40, אני לא יודע כמה, ורוב התיקונים זה וַאחַד תיקון, שמביא הרבה בשורה לציבור, ועוד מעט כאשר גם תראו את כמות הטיפול היומיומי שאנחנו נותנים לאזרחי ישראל, אתם תבינו שמערכת ההוצאה לפועל, רשות האכיפה והגבייה צריכה להמשיך ולקבל את הגיבוי המלא גם של משרד המשפטים וגם של המחוקק, כי כל שינוי נוגע לחלק נכבד של האוכלוסייה של מדינת ישראל, ולכן זה מאוד חשוב.

<דוד מדיוני: גם רשמתי פה למטה שאני חסיד של תיקונים קטנים ורבים ולא תיקונים גדולים מאוד פעם בכך וכך, כי לעולם אין לדעת מה יקרה.

הוועדה לביקורת המדינה קארין אלהרר: רשמנו לפנינו.

הוועדה לביקורת המדינה קארין אלהרר: אנחנו בונים על זה.

<דוד מדיוני: בדיוק.

<דוד מדיוני: כמובן לא תמיד נראה עין בעין.

<דוד מדיוני: כמובן הארגון שלנו הקים חזון וערכים שלא היו בעבר במערכת הזאת, שזה כולל שקיפות, שירותיות, מקצועיות, הוגנות ומצוינות.

<דוד מדיוני: ופה המקום להגיד, או יותר לגרות את ועדת החוקה, אני אומר את זה בכל מקום, גם אם יש חברים שלא חושבים כמוני: אני חושב שזאת הפלטפורמה היחידה שצריכה להיות במדינה הזאת, הדמוקרטית, שתהיה מערכת אחת שיש בה צד שחייב וצד שזוכה ובאמצע גורם מאזן, שיפוטי, שנותן לכולם את מה שמגיע להם, או את ההגנות או את הזכויות.

<דוד מדיוני: ולמה אני מתכוון, כבוד היושב-ראש?

<דוד מדיוני: אני חושב שהגיע הזמן – ניסו לעשות את זה בוועדה הקודמת – אני חושב שהגיע הזמן לחשוב על מי הורחבה לו פקודת המסים (גבייה), ולבקש להעביר הכול למערכת אחת שרואה את שני הצדדים ולא אכיפה מינהלית.

הוועדה לביקורת המדינה קארין אלהרר: אנחנו בעד.

<דוד מדיוני: זה משהו שחייבים לעשות.

<דוד מדיוני: רק שוו בנפשכם, כבוד היושב-ראש, שאותו חייב – דרך אגב, כשאדם נופל למצב של חוב, האדם הזה בדרך כלל חייב גם חובות אזרחיים, גם חובות של מיסים, זה יכול להיות רשות המיסים או המוסד לביטוח לאומי, ובדרך כלל גם לרשויות המקומיות, ארנונות ודברים אחרים, ולא יעלה על הדעת שכל אחד מהארגונים האלה: הוצאה לפועל, המרכז לגביית קנסות, רשות המסים, המוסד לביטוח הלאומי והרשויות המקומיות – כולם מטילים עיקולים על אותו חייב, כולם רודפים אחריו, כל העלויות שלהם מתגלגלות על החובות שלו, והחובות שלו רק הולכים ותופחים במקום למצוא את האופציה איך אחד עושה בשביל כולם והמחוקק קובע סדרי עדיפויות מי מקבל את השקל הראשון והשני ומי את השקל האחרון, ובסוף החוב של החייב לא הולך ותופח.

<דוד מדיוני: אנחנו צריכים כל הזמן לא לחפש סיבות איך לפשוט את רגלם של חייבים שנמצאים במצוקה, אלא איך לא להביא אותם למקום הזה.

<דוד מדיוני: ולכן אני חושב, אולי למעט רשות המסים, זאת דעתי, שצריך שכל האכיפה של החובות במדינת ישראל תהיה ברשות אחת, שתמיד יש בתוכה גורם שיפוטי שמאזן בין התכליות השונות.

<דוד מדיוני: ואני חושב שזאת ההצעה הכי גדולה שיש לי לוועדת החוקה לעשות, ומי שיעשה את זה יבורך.

<דוד מדיוני: רשות האכיפה והגבייה היא משרד ממשלתי לכל דבר, יחידת סמך עצמאית של משרד המשפטים, שרת המשפטים איילת שקד היא הבוסית החדשה שלנו.

<דוד מדיוני: יש לנו, כבר היום, יחסי עבודה ותשומת לב טובים מאוד מצדה, היא כבר היתה אתנו בלשכות ההוצאה לפועל וראתה את החייבים, דיברה אתם, וגם עם הרשמים.

<דוד מדיוני: הרשות שלנו מחולקת בגדול למטה, כמו בכל משרד אחר, באמצע אתם רואים את כל הדין האזרחי.

<דוד מדיוני: יחידות ההוצאה לפועל אוכפות את כל פסקי הדין האזרחיים - - -

מאיר כהן: המצגות מהסוג הזה, יש בהן כל כך הרבה אינפורמציה, שאף אחד לא קורא.

מאיר כהן: חבל שמציגים אותן.

מאיר כהן: אפשר להדליק את האור, לספר את מה שיש לך.

הוועדה לביקורת המדינה קארין אלהרר: בואו נגיע לדיווח עצמו.

<דוד מדיוני: אנחנו מגיעים.

<דוד מדיוני: אנחנו רוצים.

הוועדה לביקורת המדינה קארין אלהרר: דווקא מי שיושב כאן מכיר את המערכת.

<דוד מדיוני: בסדר.

<דוד מדיוני: מכל מקום, רשות האכיפה והגבייה, כמו שאמרתי, אחראית גם על החלק של האכיפה האזרחית וגם על החלק, וזה המרכז לגביית קנסות, שדוגמית ממנו – אתמול ישבתם בנושא של סנגוריה, זה כל החלק של האכיפה של בתי המשפט הפליליים, המינהליים לסוגיהם וגם חובות ממשלתיים – נראה בהמשך.

<דוד מדיוני: קצת על הרשות.

<דוד מדיוני: אנחנו מונים כ-780 פונקציות, מתוכם 59 רשמים, 15 בסגל הבכיר, וכל היתר עובדי מינהל, משפטנים, מתמחים, מוקדניות הוצאה לפועל - - -

מאיר כהן: כולם עובדים שלך?

<דוד מדיוני: כולם עובדים למעט החלק השמאלי.

<דוד מדיוני: החלק השמאלי זה מוקד חיצוני.

<דוד מדיוני: דרך אגב רובו, אם לא כולו, זה מוקדניות חרדיות מאשדוד, שזה נפלא שהן עובדות אתנו, בעלי תפקיד בנות ובני שירות לאומי ומעט מאוד מתנדבים.

<דוד מדיוני: כמו שאמרתי, כבוד היושב-ראש, ההוצאה לפועל מטפלת בחלק האזרחי, כמעט בכל מה שאתה יכול להעלות בדמיונך, החל מפסקי דין של כל הערכאות השונות, כמובן מזונות, זה מקבל את הכבוד המיוחד המגיע לו, כל העולם של הצ'קים החוזרים ושטרי החוב במדינת ישראל, כל הנושא של תביעות על סכום קצוב, שזה אומר ראיה כספית, ובמקום ללכת לבית המשפט אתה ניגש ישר למערכת ההוצאה לפועל – תיכף אני אראה את השקף שמדבר על זה – כל הנושא של משכונות ומשכנתאות לסוגיהן, החל מרכבי ליסינג וכלה בכל עולם המשכנתה במדינת ישראל – מסלול מקוצר שעוד מעט אני ארחיב לגביו – כביש 6, כבישי אגרה לסוגיהם, סיטי פס וכן הלאה.

ניסן סלומינסקי: תן לי להבין.

ניסן סלומינסקי: יש כאן גם גופים פרטיים?

<דוד מדיוני: הרוב הם גופים פרטיים.

ניסן סלומינסקי: יכול להיות שיום אחד אתה גם תגבה את חובות הבנקים - -

<דוד מדיוני: אני גובה את החובות של הבנקים.

ניסן סלומינסקי: - - דרך המשכנתה?

<דוד מדיוני: גם.

<דוד מדיוני: גם את האשראי וגם את ההלוואות הרגילות שהן אינן משכנתה.

<דוד מדיוני: זה לא סוד, רוב הזוכים במדינת ישראל – תיכף אני אראה שקף – הם מוסדיים וכמובן רוב החייבים הם דווקא הפרטיים.

<דוד מדיוני: זה החוסר כוחות שדיברתי עליו קודם, בהתחלה.

ניסן סלומינסקי: הגופים האלה גם שותפים באחזקת הגוף הזה?

<דוד מדיוני: אגרות.

<דוד מדיוני: אגרת פתיחת תיק, לא יותר מזה.

<דוד מדיוני: זו מערכת שנועדה לאכוף את העסקים ואת פסקי-הדין במדינת ישראל.

<דוד מדיוני: גם אם לא היתה מכניסה שקל אחד היא היתה צריכה להיות שם, אחרת יהיה פה כאוס.

הוועדה לביקורת המדינה קארין אלהרר: אגרות שמושתות על החייב, יש לומר.

ניסן סלומינסקי: אתה גובה רק אחרי שיש פסק דין?

<דוד מדיוני: או מה שנחשב לפסק דין – ראיה כספית כזאת או אחרת, עם אפשרות להתנגדות.

<דוד מדיוני: מכל מקום, החלק השני זו מערכת המרכז לגביית קנסות, שזו יחידה ארצית שגובה את כל הקנסות הפליליים, קנסות פליליים ומאסר בתמורה, פיצוי לנפגעות ונפגעי עבירה, קטינים כבגירים, כל הנושא של המצלמות האלקטרוניות במדינת ישראל, בתי משפט לתעבורה, כל הקנסות המינהליים – העסקת עובדים זרים במדינת ישראל, העסקה נגד חוק חופשה ומנוחה של משרד הכלכלה – ועוד ועוד.

<דוד מדיוני: כל העולם הזה וחובות לממשלה זה החלק של המרכז לגביית קנסות.

<דוד מדיוני: אפשר להגיד שהמערכות הללו ידן כמעט בכל החלק שמאפשר לנו חיים נורמטיביים במדינת ישראל.

<דוד מדיוני: בלעדי זה, זה לא ילך.

<דוד מדיוני: שותפים, יש לנו הרבה – תראו את זה אחר-כך במצגת – אחד השותפים הגדולים שלנו זה הכנסת, בלעדי

<דוד מדיוני: כם אנחנו לא יכולים לזוז, יש לנו שותפים אחרים פה, שזה אגף תקציבים, הם פה אתנו והם חברים שלנו ועוזרים לנו כמובן, בלעדיהם לא היינו יכולים להיות איפה שאנחנו נמצאים, המוסד לביטוח לאומי שנמצא פה, איגוד הבנקים שעומד מולנו - - -

מאיר כהן: מי אלה מאגף תקציבים?

<דוד מדיוני: הנה, הם פה.

הוועדה לביקורת המדינה קארין אלהרר: אתם רוצים להיות גם חברים שלנו?

הוועדה לביקורת המדינה קארין אלהרר: ...

ניסן סלומינסקי: הכסף שהוא גובה, הרי הולך לאוצר.

<דוד מדיוני: לא רק.

ניסן סלומינסקי: הרוב הולך.

<דורון סמיש: הרוב לא.

<דוד מדיוני: באותה מידה חשוב למשרד האוצר שהמערכת הכלכלית גם תתפקד, החובות שמגיעים לה, יחזרו אליה, אחרת לא עשינו כלום.

<דוד מדיוני: מהזווית הזאת גם הביטוח הלאומי.

<דוד מדיוני: רן מעמותת ידיד יחד אתנו, וכמובן שירן ברזילי, שאולי שקטה אבל יודעת לעקוץ טוב, והיא המסייעת של אבי ליכט לתחום שלנו בייעוץ וחקיקה, ומסייעת לנו בכל הנושאים שקשורים לחקיקה.

<דוד מדיוני: זה העולם שלנו.

<דוד מדיוני: הרבה שותפים, שחלקם מקבלים שירותים או חלקם מקבלים צווים לביצוע, ובתווך יש חייבים, זוכים, רשמים שמאזנים ביניהם, עובדים שמוציאים אל הפועל את ההחלטות השיפוטיות.

<דוד מדיוני: זאת המערכת שלנו, כמו שאתם רואים כרגע, וזה השוני בינינו לבין מערכות אחרות.

<דוד מדיוני: יש לנו הרשמים שמאזנים בין זכות הזוכים לזכויות החייבים, ובמרכז לגביית קנסות, שאתמול ראיתם בדוגמית, יש מנהל המרכז, שיש לו סמכויות, וגם לי, ולתובע סמכות התובע, כדי לאפשר הפחתות בנסיבות מסוימות של ריביות פיגורים וכן הלאה.

ניסן סלומינסקי: או פריסה, דברים כאלה.

<דוד מדיוני: או פריסה או ריביות של פיגורים, בהתאם לצורך, בהתאם לשיקול דעתם ולמצב הרפואי או הכלכלי.

מאיר כהן: השמטה של ריביות.

ניסן סלומינסקי: הוא אמר.

<דוד מדיוני: זה עולם שמתכלל פה את הכול.

<דוד מדיוני: אני לא חושב שיש הרבה מערכות שנותנות שירות לכל כך הרבה אנשים במדינה, אזרחים, שפרוסות מקריית שמונה ועד אילת.

<דורית ואג: לא סוגרים בקריית שמונה?

<דוד מדיוני: לא.

<דוד מדיוני: המקום הראשון שהכרתי את כבוד השר לשעבר וחבר הכנסת מיש עתיד זה היה באמת בדימונה, כשבאתי אליו כדי למצוא מקום ללשכת ההוצאה לפועל בדימונה.

<דוד מדיוני: באמת אנחנו פרוסים מקריית שמונה ועד אילת ונותנים שירות מיטבי לציבור בכל הלשכות.

<דוד מדיוני: אני מזמין את ועדת החוקה לבוא ולסייר בחלק מהלשכות שלנו, החדשות.

<דוד מדיוני: בסיוע אגף תקציבים והחשבת הכללית בנינו לשכות שמשרתות הרבה יותר יפה את הציבור, מכובדות, וגם מאפשרות לתת פרטיות למתדיינים.

<דוד מדיוני: יפה לראות איך השירות הציבורי יכול להיראות קצת אחרת.

<דוד מדיוני: אפשר גם אחרת.

<דוד מדיוני: אני מזמין אתכם לבוא לראות את זה, זה פשוט מקסים.

הוועדה לביקורת המדינה קארין אלהרר: יש לי שאלה לנושא של הלשכות שפזורות מאוד יפה.

הוועדה לביקורת המדינה קארין אלהרר: מדוע אתם לא מחילים את כללי הסמכות המקומית בהוצאה לפועל?

הוועדה לביקורת המדינה קארין אלהרר: זה משהו שמאוד יכול להקל על הגבייה.

<דוד מדיוני: אני יכול להשיב, קארין.

<דוד מדיוני: עוד לפני שנבחרת לכנסת אני כבר העליתי את זה.

<דוד מדיוני: זה מופיע במצגות שלי כבר שלוש שנים.

הוועדה לביקורת המדינה קארין אלהרר: הגשתי הצעת חוק בעניין הזה, אני אשמח לתמיכתכם.

ניסן סלומינסקי: אם אפשר רק להסביר את השאלה.

<דוד מדיוני: אני אסביר, כבודו.

<דוד מדיוני: אין סמכות מקומית היום - - -

הוועדה לביקורת המדינה קארין אלהרר: היום אם מישהו רוצה לפתוח תיק הוצאה לפועל, הוא יכול לפתוח את תיק ההוצאה לפועל בכל מקום במדינת ישראל בלי קשר - - -

ניסן סלומינסקי: כמו חוק צהר...

הוועדה לביקורת המדינה קארין אלהרר: כמו חוק צהר, רק שזה לא אותו עניין.

הוועדה לביקורת המדינה קארין אלהרר: מה שקורה ש"המוסדיים", מה שנקרא, הבנקים, חברות סלולר, חברות ביטוח - - -

<דוד מדיוני: זה לא הם, זה באי כוחם.

הוועדה לביקורת המדינה קארין אלהרר: באי כוחם הולכים ללשכה שהכי נוחה להם, וזה מאוד מקשה על החייב להתנהל בתיק ההוצאה לפועל שלו.

<דוד מדיוני: קארין, אם אני יכול רק להוסיף, זה נושא שאני כבר מטפל בו לא מעט זמן.

<דוד מדיוני: כרגע יש לי חברה כלכלית שעובדת אתי על הנושא הזה, כי אני לא מדבר רק על סמכות מקומית, אלא גם לאור גידול האוכלוסייה במדינת ישראל ואגף תכנון ומדיניות, אני גם צריך לצפות את העתיד מבחינת באיזה ערים שהולכות וגדלות בעתיד יהיו עוד לשכות הוצאה לפועל, ועל כל התוכנית הזאת נצטרך לשבת עם אגף תקציבים באוצר, היא עדיין לא בשלה, אבל זה בתוכנית.

<דוד מדיוני: יכול להיווצר מצב שפתאום יום אחד תל אביב מתרוקנת בחצי, ופתאום באר-שבע, היותר קטנה, מוצפת, ואז אני רק פוגם בשירות שאני נותן לאוכלוסייה.

<דוד מדיוני: עד שזה יקרה, וזה בטיפול ממש מואץ, פתחנו גם לעורכי-הדין וגם לחייבים אופציות של עבודה מרחוק.

<דוד מדיוני: היום אנחנו או-טו-טו פותחים - - -

הוועדה לביקורת המדינה קארין אלהרר: איך חייבים יעבדו מרחוק?

<דוד מדיוני: אני פותח להם אזור אישי ממש בעוד חודש.

הוועדה לביקורת המדינה קארין אלהרר: אזור אישי, איפה?

<דוד מדיוני: באתר האינטרנט.

מאיר כהן: אתה יודע שהגברת המסכנה מדימונה לא - - -

הוועדה לביקורת המדינה קארין אלהרר: בדיוק.

הוועדה לביקורת המדינה קארין אלהרר: איזה אתר אינטרנט היא תפתח, דוד?

<דוד מדיוני: כבודו, אתה יכול פעם לא להגיד דימונה אלא עיר אחרת?

מאיר כהן: לא.

מאיר כהן: נשארתי בדימונה.

הוועדה לביקורת המדינה קארין אלהרר: דוד, איך אנחנו מצפים שאותה קשישה ניצולת שואה או אותו אדם עם סוג של מוגבלות יפתח את אתר האינטרנט?

הוועדה לביקורת המדינה קארין אלהרר: זו דרישה שבעיני לא לגיטימית.

<דוד מדיוני: לא אמרתי שזו האופציה היחידה.

<דוד מדיוני: אני אומר, כאחד שבא ועשה, לא נחתי יום אחד והפכתי אבן על אבן ואני ממשיך לעשות את זה, ועוד לא הכול מושלם, זה נושא שאני - - -

מאיר כהן: גם אם אתה לא תשבח את עצמך, אתה ראוי מאוד כאחד שעבדתי אתו.

מאיר כהן: כל מה שתגיד עליך ועל החבר'ה שלך, אנחנו מקבלים ב-100%.

ניסן סלומינסקי: לא ב-100%.

ניסן סלומינסקי: זה 50% מהשבח.

מאיר כהן: הם עושים עבודה נהדרת, חשתי את זה על בשרי.

מאיר כהן: אבל בכל זאת, תענה על השאלה שהיום יש אוכלוסייה שהטכנולוגיה לא זמינה לה וקשה להם לנסוע למרכז הארץ.

מאיר כהן: חשבתי שתגיד שאנחנו לא מאפשרים סוג של למידה ושיח מרחוק, אלא פעם בשבוע אנחנו מנסים למצוא לנו מקום ברשות המקומית להוריד פקיד שלנו ולעשות קבלת קהל.

מאיר כהן: זה מקצר תהליכים.

הוועדה לביקורת המדינה קארין אלהרר: אני אגיד עוד דבר, דוד.

הוועדה לביקורת המדינה קארין אלהרר: הדבר שהכי מפריע בסיפור הזה שאת מסמכי יסוד התיק, המסמכים הראשונים, אי-אפשר לראות בכל לשכה.

<דוד מדיוני: בכל לשכה אנחנו נותנים.

<דוד מדיוני: קארין, בכל לשכה.

הוועדה לביקורת המדינה קארין אלהרר: לא.

הוועדה לביקורת המדינה קארין אלהרר: אני אומרת לך שלא.

<דוד מדיוני: אז אני אומר לך שכן.

הוועדה לביקורת המדינה קארין אלהרר: אני אומרת לך שמעשית - - -

<ענת הר אבן: הגענו לבג"ץ ועשינו את זה.

<דוד מדיוני: זה בכל לשכה.

<דוד מדיוני: קארין, פשוט נשאבת לעבודה הפרלמנטרית, את לא מכירה את הביזנס היום.

הוועדה לביקורת המדינה קארין אלהרר: תאמין לי שלא.

הוועדה לביקורת המדינה קארין אלהרר: אני באמת רוצה לוודא.

הוועדה לביקורת המדינה קארין אלהרר: א', שנינו יודעים שבאי הכוח עושים כל מה שהם יכולים, על מנת שלהם יהיה נוח ולצד השני הרבה פחות.

הוועדה לביקורת המדינה קארין אלהרר: כל המוסדיים מיוצגים - -

<דוד מדיוני: אני מסכים.

הוועדה לביקורת המדינה קארין אלהרר: - - רוב האנשים בהוצאה לפועל לא מיוצגים - - -

<דוד מדיוני: אנחנו רואים עין בעין.

הוועדה לביקורת המדינה קארין אלהרר: אז תתקנו את זה.

<דוד מדיוני: בשבוע שעבר, כשהודעתי שאני מסיים את תפקידי, באחד הפוסטים של לשכת עורכי-הדין היה כתוב שנקווה שהבא בתור יהיה טוב יותר לעורכי-הדין, אז כנראה שעשיתי את עבודתי בסדר גמור, כי אני לא רואה אתם עין בעין, עם כל הכבוד.

<דוד מדיוני: זה הכול.

מאיר כהן: מה אתה זורק פצצות?

מאיר כהן: אני לא יודע איפה אמרת את זה, אני לא קורא עיתון.

ניסן סלומינסקי: עכשיו הם מבינים את ההסכם שעשינו – ארבע שנים וחצי נמשיך ביחד.

מאיר כהן: נדבר על זה אחר-כך, ברשותך.

מאיר כהן: לנו חבל.

<דוד מדיוני: אני יודע.

<דוד מדיוני: תודה.

ניסן סלומינסקי: אנחנו לא נותנים אישור בינתיים.

<דוד מדיוני: אמרתי את זה בפתיחה שכל היום אנחנו מסתכלים איך אין פייר פייט, ואיפה שאין, אנחנו נכנסים.

<דוד מדיוני: זה מה שאמרתי בהתחלה, אפילו איפה שהמחוקק לא אומר לי "תעשה".

<דוד מדיוני: ותאמינו לי שהייתי בסיטואציות שממבקר המדינה, מפניות הציבור, נזף בי האדון שם, הלל שמגר, אני לא יודע מיהו.

<דוד מדיוני: מדוע?

<דוד מדיוני: כי החלטתי לעשות משהו לטובת חייבים, אפילו שהמחוקק לא הורה לי לעשות את זה.

<דוד מדיוני: הוא אמר לי.

<דוד מדיוני: בסדר גמור, אני ממשיך בדרכי.

<דוד מדיוני: הנושא של שירות לחייבים, רק כדי לספר קצת.

<דוד מדיוני: בשנתיים האחרונות, כל מה שעשינו זה טיפלנו במדור שירותים לחייב.

<דוד מדיוני: העברנו את העובדים שלנו קורס של מתן שירות בצורה הכי טובה – אם יהיה זמן בהמשך, אני אדבר על זה – ואני מקבל מכתבי תודה מחייבים שרואים את העולם שלנו כעולם אחר, שהם לא הכירו לפני כן.

<דוד מדיוני: הנושא של מה שנקרא "צמצום פעילות בלשכה אחת והעברה ללשכה אחרת" הוא נושא משמעותי גם כלכלית, כי זה אומר שמחר שר האוצר צריך לתת לי לשכה הרבה יותר גדולה בבאר שבע, וזה הרבה כסף, ואני גם לא יכול לקחת עובדים מתל-אביב, כי גם להם יש זכויות, ולהעביר אותם לעבוד בבאר שבע, כי יש גם הסתדרות בדרך, ולכן אנחנו עושים הכול בשכל רב.

<דוד מדיוני: בינתיים נותנים כמה שיותר שירותים בלשכות הקרובות למקום מגורי החייב, ובמקביל מכינים עבודה ממש משמעותית לשבת עליה עם שרת המשפטים ועם אנשי אגף התקציבים, כדי לתת פתרון שבסוף אומר:

<דוד מדיוני: קודם כול המקום שבו יהיה הדין זה מקום מגורי החייב, כי הוא המסכן.

<דוד מדיוני: לזוכים שיבואו ויבכו ולעורכי-הדין פתרתי את הבעיה, כי מערכת כלים שלובים החדשה יכולה לאפשר להם לפתוח מנתניה בבאר-שבע, אין בעיה, הם יכולים לשלם את האגרה מנתניה בבאר-שבע וכן הלאה, אז פעם בכמה זמן, אם יהיה דיון, ישלחו נציג לדיון, ובזה תם העניין.

<דוד מדיוני: אנחנו בדרך לשם.

הוועדה לביקורת המדינה קארין אלהרר: לא נורא - - -

<דוד מדיוני: קארין, אנחנו בדרך לשם ביג טיים.

<דוד מדיוני: בסדר?

הוועדה לביקורת המדינה קארין אלהרר: בסדר גמור.

ניסן סלומינסקי: יישר כוח.

<דוד מדיוני: קצת עדכונים, רק כדי להראות מה קרה לנו.

<דוד מדיוני: כשקיבלנו את המערכת בינואר 2009 היו בה 3.5 מיליון תיקים, וכל שנה נפתחים 400,000, קצת פחות או קצת יותר, תיקים חדשים.

<דוד מדיוני: וכמו שאתם רואים, כבר ירדנו ל-2.5 מיליון תיקים והמגמה הזאת ממשיכה.

<דוד מדיוני: אפשר לראות שגם בסיוע שלכם, אחת התופעות הלוא יפות שהיו במערכת ההוצאה לפועל, שהיא הפכה להיות הבנק הכי משתלם לזוכה – למה לפעול היום?

<דוד מדיוני: נפעל בעוד שנה, בעוד שנתיים, בעוד שלוש, כשהחוב יתפח עם כל הריביות וההצמדה – גם בעזרתכם וגם עברנו בג"ץ לא קל, אבל עברנו אותו ברוך השם, כך ניקינו פעם אחת כ-900,000 תיקים מהמערכת, תיקים שהיו בחוסר מעש מהעידן של פעם, וגם אחת לשנה אנחנו מפעילים את תקנה 126, וכל תיק ששנתיים אף אחד לא פועל בו אנחנו סוגרים אותו.

<דוד מדיוני: כמובן הנושה יכול לבקש מהרשם לפתוח את התיק מחדש, והרשם מפעיל את שיקול דעתו.

<דוד מדיוני: מעט מאוד נפתחו מחדש.

הוועדה לביקורת המדינה קארין אלהרר: זה בלי הריביות, כשפותחים מחדש?

<דוד מדיוני: הוא נסגר כולו.

<דוד מדיוני: בלי קשר אנחנו יכולים לראות שכל הזמן אנחנו במגמה של קיטון בכמות פתיחת התיקים לעומת סגירה יותר גדולה של תיקים.

<דוד מדיוני: אני חושב, ופה אני פונה אליכם, כי אני יודע שמעת לעת גם קארין וגם אחרים מציעים איך לעשות פחות, וזה לא נכון.

<דוד מדיוני: אני חושב שהנתון הזה שאתם רואים בקצה הימני - - -

הוועדה לביקורת המדינה קארין אלהרר: לא, דוד, זה לא לעשות פחות, זה לעשות משהו שהוא יעיל.

הוועדה לביקורת המדינה קארין אלהרר: זה לא לעשות פחות.

הוועדה לביקורת המדינה קארין אלהרר: אני כן מסכימה שמערכת ההוצאה לפועל צריכה להיות מערכת גבייה, אני לא מסכימה שמערכת ההוצאה לפועל צריכה להיות מערכת ענישה.

<דוד מדיוני: היא לא.

הוועדה לביקורת המדינה קארין אלהרר: בעניין הזה לדוגמה, הנושא של רישיון נהיגה.

הוועדה לביקורת המדינה קארין אלהרר: לפי הנתונים שלכם, משאילתה שהוצאתי לכם, זה כלי ענישה ותו לא.

<דוד מדיוני: לא.

<דוד מדיוני: זה כלי הגבייה הטוב ביותר שקיים.

הוועדה לביקורת המדינה קארין אלהרר: דוד, גם מאסר חייבים בזמנו, ב-2003, הראיתם לנו נתונים שהגבייה עלתה בעקבות מאסר החייבים, אבל אף אחד מאתנו לא ידע האם הגבייה עלתה כי לקחו הלוואות או כי באמת היה להם כסף שהם הסתירו - -

<דוד מדיוני: חד משמעית - - -

הוועדה לביקורת המדינה קארין אלהרר: - - וברבות השנים גם אתם הגעתם למסקנה הזאת.

<דוד מדיוני: קודם כול, בעניין הזה אני לא רואה עין בעין עם יו"ר הוועדה לביקורת המדינה קארין אלהרר, אני חושב שהתיקון הכי משמעותי שהוביל לאכיפת הגבייה במדינת ישראל זה נושא הגבלת רישיונות הנהיגה, אני גם אעביר ליושב-ראש הוועדה אחר-כך כמה הגבלות יש מכל דבר, ואפשר לראות באופן מובהק שכמות ההגבלות הקטנה ביותר היא דווקא ברישיונות הנהיגה.

<דוד מדיוני: ומדוע?

<דוד מדיוני: כי כשיש ברישיון הנהיגה הגבלה, ממהר החייב למצוא פתרון והסדר ומסדיר את חובו.

הוועדה לביקורת המדינה קארין אלהרר: שאנחנו לא יודעים - - -

<דוד מדיוני: לא.

<דוד מדיוני: לא יעלה על הדעת, כבודו, שאנחנו כאן היינו בשנה שעברה וקארין ומרב ואחרים באו ואמרו: אתה גובה היום יותר, ולכן בואו נוריד את המאסרים.

<דוד מדיוני: צריך לזכור, המאסרים היו אך ורק - - -

הוועדה לביקורת המדינה קארין אלהרר: אבל היה - - -

<דוד מדיוני: שנייה, תני לי רק להשלים.

ניסן סלומינסקי: רגע, קארין.

הוועדה לביקורת המדינה קארין אלהרר: שנייה.

הוועדה לביקורת המדינה קארין אלהרר: דוד, שמת בצד זה את החייבים המשתמטים במרשם פתוח.

<דוד מדיוני: זה לא מספיק.

<דוד מדיוני: סליחה, זה לא מספיק.

<דוד מדיוני: אני היום לא יכול להגיד לך כמה זה יהיה יעיל.

<דוד מדיוני: דברי אתי בעוד שנתיים, אני אגיד לך אם זה יעיל.

<דוד מדיוני: היום אני לא יודע אם זה יעיל.

<דוד מדיוני: רישיונות נהיגה, אני יודע שהם יעילים.

ניסן סלומינסקי: חבר'ה, זה עדיין - - -

<דוד מדיוני: אני רק רוצה להגיד דבר אחד, כבודו, באו אז ואמרו: קיבלת הגבלות, אתה גובה יותר, בואו נוריד את המאסרים.

<דוד מדיוני: הורדנו.

<דוד מדיוני: מה עושים עכשיו?

<דוד מדיוני: הבה נתחכמה לו – אחרי שאמרנו לו שהוא מקבל הגבלות והוא גובה יותר, ולכן לא צריך מאסרים, בואו נוריד עכשיו את ההגבלות, הטובות ביותר שבהן.

<דוד מדיוני: אני מתנגד לזה בכל תוקף, ואני מקווה שגם המחליפים שלי יעמדו על זה.

<דוד מדיוני: זה הכול.

<דוד מדיוני: אני ממשיך.

<דוד מדיוני: רק כדי להראות את המגמה של המדינה ובכלל, והיא נכונה גם בעולם של ה- - - זה גם דבר חשוב, זה גם משהו שאנחנו רואים תמיד לנגד עינינו, אומנם הוא לא התחיל משם, אבל הוא חשוב – היום כ-80% מהתיקים שנפתחים בהוצאה לפועל, נפתחים בה, ורק אם מוגשת התנגדות הולכים למערכת בתי המשפט, וזה דבר חשוב גם מבחינת כמה יותר מהר לעומת הסחבת שהיתה בעבר, שזוכה יכול להתחיל לדאוג לכספים שמגיעים לו.

<דוד מדיוני: זה מאוד חשוב, והמגמה הזאת היא חשובה.

<דוד מדיוני: לקראת הדיון הבא – חשוב לי להזכיר את זה, כי הגשנו וזה עבר את ועדת החוקה - - -

ניסן סלומינסקי: לא הבנתי את הנקודה הזאת.

ניסן סלומינסקי: כל מי שיש לו בעיה, יכול לפנות אליכם?

<דוד מדיוני: אתה יכול לראות בגרף.

<דוד מדיוני: תסתכל בעמוד 16.

<דוד מדיוני: אתה יכול לראות דוגמה שכל הנושא של ראיה כספית מהווה נדבך משמעותי של פתיחות תיקים.

<דוד מדיוני: אתה יכול לראות את הירוק, כי הירוק זה כל הראיה הכספית.

<דוד מדיוני: כל מה שהוא תביעה על סכום קצוב, שיש בו ראיה כספית, נפתח היום ישירות במערכת ההוצאה לפועל.

<דוד מדיוני: עד כה, עד 50,000 שקלים, ולפי החלטת הממשלה, וזה אמור להגיע לשולחן הזה בקרוב, זה יעלה ל-75,000 שקלים.

<דוד מדיוני: זה מאוד-מאוד חשוב.

הוועדה לביקורת המדינה קארין אלהרר: למה?

<דוד מדיוני: כי לרוב, גם לפי הנתונים של הנהלת בתי המשפט, התיקים האלה נגמרים כמבוקש על-ידי שופט בית המשפט.

<דוד מדיוני: בינתיים חולפים חודשים ולפעמים שנים.

<דוד מדיוני: לחייב זה לא כדאי, כי החוב שלו הולך ותופח בצורה בלתי רגילה ושכר הטרחה שיהיה גם שם וגם פה, ובינתיים הזוכה, שגם לו אנחנו צריכים לדאוג שלא יגיע למצב שהוא חייב הוצאה לפועל בעצמו או פושט רגל או חברה מפורקת, אנחנו צריכים לתת לו לעשות עסקים בצורה יותר בטוחה.

<דוד מדיוני: במערכת שלנו יש רשמים, הם מאזנים.

<דוד מדיוני: אם מישהו בא ואומר "זה לא נכון", אנחנו עוצרים את התיק ומעבירים אותו לבית משפט.

<דוד מדיוני: ואני חושב שזאת מגמה שצריכה להימשך עם רגל על הקרקע.

<דוד מדיוני: היו לנו כמה שנים של 50,000, זה עבד מאוד יפה.

<דוד מדיוני: אנחנו עכשיו בדרך ל-75,000, כמובן אם תאשרו.

הוועדה לביקורת המדינה קארין אלהרר: מהנתונים שיש לכם כמה אנשים הגישו התנגדות למסלול המקוצר?

<דוד מדיוני: אני מעריך 4% עד 5%, לא יותר.

הוועדה לביקורת המדינה קארין אלהרר: זה לא נראה לכם נתון מחשיד?

<דוד מדיוני: אני לא יודע.

<דוד מדיוני: זה נתון שאין לי, ואני יכול לנסות לבדוק.

<ענת הר אבן: בין 10% ל-15% במסלול המקוצר.

<דוד מדיוני: יכול להיות.

הוועדה לביקורת המדינה קארין אלהרר: כמה?

<דוד מדיוני: אולי 10%, אומרת פה ענת.

<דוד מדיוני: אני לא זוכר את הנתון הזה כרגע, ולכן אני לא רוצה להתחייב עליו.

הוועדה לביקורת המדינה קארין אלהרר: בעקרון קודם כול צריך ללכת לבית משפט, בית משפט צריך לתת פסק-דין וההוצאה לפועל היא מערכת גבייה.

הוועדה לביקורת המדינה קארין אלהרר: פה עושים קיצור הליכים, כאילו בשם ההתייעלות - - -

<דוד מדיוני: שהוא מאוד חשוב.

הוועדה לביקורת המדינה קארין אלהרר: אני לא יודעת אם זה חשוב כזה.

הוועדה לביקורת המדינה קארין אלהרר: דוד, אני חייבת לומר לך, אותי זה קצת מטריד, כי בסוף מי משתמש במסלול המקוצר הזה?

הוועדה לביקורת המדינה קארין אלהרר: בנקים, חברות סלולר, חברות ביטוח ומוסדיים – הכוחניים עם סוללות עורכי-הדין.

הוועדה לביקורת המדינה קארין אלהרר: לכן כשלא נותנים להם אפילו זכות עמידה בבית משפט - - -

<דוד מדיוני: נותנים.

מאיר כהן: מה ההערה שלך?

מאיר כהן: שאין במסלול המקוצר - - -

<שמרית רגב שרייבר: אין צורך בעורכי-דין במסלול המקוצר.

הוועדה לביקורת המדינה קארין אלהרר: אין צורך?

הוועדה לביקורת המדינה קארין אלהרר: האם באמת המוסדיים לא באים עם עורכי-דין?

<רבקה אהרוני: - - -

<סיגל קוגוט: דוד, החובות שאתה מתעסק בהם במסלול המקוצר הם לא בסכומים האלה של 50,000.

<דוד מדיוני: ממש לא.

<סיגל קוגוט: אתה מדבר על משהו אחר.

<סיגל קוגוט: אתה מדבר על המסלול שלא עובר דרך בית המשפט.

<סיגל קוגוט: הנתונים שלכם באמת אומרים שאנשים עם 75,000 לא מגישים רשות להתגונן בבית משפט?

<דוד מדיוני: אני אומר שוב, הנושא הזה נבדק על-ידינו ועל-ידי בתי משפט, ולא בכדי.

<דוד מדיוני: מאחר שאו-טו-טו אנחנו באים אליכם שוב, חשבתי לנכון להעלות את כל הדברים שנמצאים בקנה ללא חשש ומורא.

<דוד מדיוני: אני חושב שכמו שאנחנו יודעים להגן נחרצות על זכויות החייבים, ואנחנו יודעים לעשות את זה, והוכחנו את זה, ועשינו הרבה תיקונים ונעשה עוד כאלה, אנחנו צריכים שהכלכלה תעבוד נכון.

<סיגל קוגוט: ברור.

<סיגל קוגוט: אנחנו רצינו כאן איזון, דוד, כי ברור שאם זה הולך ישר להוצאה לפועל ועוד לא מתווספים שכר טרחה בשלב א', בשלב ב', ו-ג' ו-ד', הכול יוצא כאילו לטובה, גם החוב נגבה מהר יותר וגם לא תופח, אבל אנחנו כן חששנו ממסלול שלא מאפשר לבן אדם להתגונן.

<דוד מדיוני: הוא מתגונן חד משמעית.

<סיגל קוגוט: אנחנו רוצים לוודא את הדבר הזה.

<סיגל קוגוט: זה הכול.

<דוד מדיוני: הוא לא רק מתגונן.

<דוד מדיוני: אני רוצה שתדעו שכל הסביבה של המערכת שלנו, הן במדור השירות לחייב, הן באזהרות שמקבלים החייבים וגם במוקד המידע ובכל הדרכים האחרות – ועוד מעט אני אראה לכם כמה דרכי התקשרות יש היום עם מערכת ההוצאה לפועל – אנחנו תמיד אומרים לאדם, אם אתה חושב שהחוב לא נכון, תגיש התנגדות, מותר לך, אנחנו גם מסבירים לו איך לעשות את זה.

ניסן סלומינסקי: ברגע שיש התנגדות זה עובר לבית המשפט?

<דוד מדיוני: כן.

<דוד מדיוני: בדיוק.

<דוד מדיוני: אני אומר לכבודו שרוב ההתנגדויות נדחו.

<סיגל קוגוט: מתוך ה-15% שהתנגדו, הרוב בית משפט דחה באמת?

<דוד מדיוני: את רובן הוא דחה.

<דוד מדיוני: חשוב לי, אני לא מסתתר פה מכלום.

<דוד מדיוני: אנחנו מראים מערכת יעילה, היא כל הזמן לכיוון של ההתייעלות.

<דוד מדיוני: הרי ברור לכם, סיגל או כבוד היושב-ראש, לא ביקשו ממני לדבר על זה, אני מדבר על הכול, כי יצאתי מנקודת הנחה שיהיו פה אולי עוד חברי כנסת חדשים, שלא מכירים את עולם התוכן של ההוצאה לפועל, אני שם הכול עם כל החששות ועם כל האהבות שיש, ואנחנו שם כל הזמן, כדי להקפיד כמה שיותר בהגנת הזכויות של כולם.

ניסן סלומינסקי: 78% אתם עובדים עבור מוסדיים ועבור אנשים פרטיים רק 22%?

ניסן סלומינסקי: אלה הפרופורציות?

<דוד מדיוני: הגעת לשקף, כבודו.

<דוד מדיוני: אתה יכול לראות חד-משמעית שבחלק של הזוכים כ-300,000 הם זוכים מוסדיים, או אחוז הזוכים הפרטיים הוא רק 22% ו-78% הם גופים מוסדיים גדולים, שזה בנקים, חברות תקשורת, מרכולים, רכבות, מדינת ישראל, הכול.

<דוד מדיוני: זה חוסר הפייריות, ואנחנו כל הזמן שם, ולכן יש לנו כל הזמן התנגחות עם גורמים שונים, כי אנחנו חושבים אחרת מהם.

<דוד מדיוני: מצד שני, הכלל הוא כלל אחד, מי שיש לו, ישלם גם ישלם, אבל מי שאין לו, יקבל את כל ההגנות הנדרשות.

<דוד מדיוני: לכן בקרוב גם הנושא של ההפטרים, אנחנו מאוד תומכים בו ואנחנו חושבים שהוא נכון והוא מונע ביורוקרטיה, נדבר עליו אולי גם בהמשך.

<דוד מדיוני: הנתון המזעזע ביותר, כבודו, שכדאי שתראה, שלרוב החייבים אין ייצוג משפטי.

<דוד מדיוני: אני חושב שאם הוועדה הזאת רוצה לקחת משהו לעשות אתו, זה שאני רואה אנשים שהם חדלי פירעון לחלוטין, ורוב המשכורת שלהם הולכת לקופת הכינוס או לנושים שונים, ובגלל שהמשכורת היא יותר משכר המינימום – למרות שהוא לא רואה אותה, כי נשאר לו ממנה כלום – אז הוא לא מקבל סיוע משפטי היום והוא לא יכול להתמודד.

<דוד מדיוני: לכן חייבים לדאוג להרחיב את הרף של מתן סיוע משפטי לאנשים בתחומים אזרחיים במדינת ישראל.

<דוד מדיוני: זו דעתי וזו עמדתי, כי יש פה חוסר פייריות.

<דוד מדיוני: כמה שנרצה לקחת עוד על עצמנו, אנחנו קורסים.

<דוד מדיוני: אנחנו לא יכולים לעשות הכול לבד.

הוועדה לביקורת המדינה קארין אלהרר: הסיוע המשפטי טוען בדיוק אותו דבר.

<דוד מדיוני: רק שהסיוע המשפטי לא עושה את זה בעצמו, לרוב הוא באאוט סורסינג.

<דוד מדיוני: לכן אם המדינה תחליט שזה חלק מסדרי העדיפויות שלה, היא צריכה להעלות את הרף.

הוועדה לביקורת המדינה קארין אלהרר: אנחנו אתך בסיפור הזה.

<דוד מדיוני: חבל שלא עשית את זה כשיאיר היה שר האוצר.

הוועדה לביקורת המדינה קארין אלהרר: יש עכשיו שר אוצר חברתי, שמעתי.

<דוד מדיוני: נכון.

<דוד מדיוני: נפנה אליו.

ניסן סלומינסקי: כשמדובר על האנשים הפרטיים, הרי יש הצד של החייב, אבל יש גם הצד של מי שתובע, שגם הוא אדם, גם הוא אזרח וגם הוא יכול להיות בבעיה.

<דוד מדיוני: אתה צודק במאה אחוז.

הוועדה לביקורת המדינה קארין אלהרר: בכמה מדובר?

<דוד מדיוני: אמרתי, 22%.

<דוד מדיוני: זוכים פרטיים – 22%.

ניסן סלומינסקי: כשמדובר מול המוסדיים, פה אפשר להגיד למוסדיים: תספגו קצת, לא יקרה לכם שום דבר, אם אתה מרגיש שהחייב נמצא במצוקה.

ניסן סלומינסקי: אבל כשמדובר על אדם מול אדם, מה אתם מפעילים?

ניסן סלומינסקי: תלכו בעניין הזה לחייב שהוא אולי מסכן, אתם פוגעים באיש אחר שלא מגיע לו להפוך למסכן.

ניסן סלומינסקי: פה הסיטואציה קצת שונה.

<דוד מדיוני: דווקא בין אדם לאדם היכולות שלנו מוגבלות.

<דוד מדיוני: מה אני חייב לזוכה הפרטי או מה הוא חייב לי? כלום.

<דוד מדיוני: אבל דווקא מול הגופים המוסדיים הדלת שלנו פתוחה.

<דוד מדיוני: אין יום שלא מתקשרים מרשות האכיפה והגבייה להנהלות הבנקים, כל הנהלות הבנקים, ולחברות התקשורת הגדולות ביותר, ואנחנו סוגרים חובות ומבטלים חובות בהסכמה, ללא צורך ברשם, ללא צורך בכלום.

<דוד מדיוני: מזה אתם מבינים שאחד היעדים שאני הולך להשאיר אחרי לבאים בתור זה להקים מערכת של גישור בתוך מערכת ההוצאה לפועל, מייד עם פתיחת התיק.

<דוד מדיוני: זה הכיוון שאני חושב שצריך ללכת בו.

<דוד מדיוני: הוא טוב גם לגופים המוסדיים, הוא טוב גם לזוכים הפרטיים, הוא טוב בוודאי גם לחייבים, כשבסוף המטרה – מי שאין לו שכל, לא מבין את זה – עדיף לקבל מה שאפשר וברוח טובה ולמנוע התגוששות מאשר בסוף נמשיך לראות אין-סוף ערימות של פושטי רגל במדינת ישראל, ואז גם לגופים המוסדיים לא יצא כלום מהחוב הזה שלא חזר אליהם.

<דוד מדיוני: וזה אחד הדברים שאנחנו עושים.

<דוד מדיוני: עוד מעט אני אראה, אם יהיה זמן, שעשינו הרבה מבצעי גבייה, מחלנו על המון חובות לחייבים וגם בכל יום כמעט, בהנחייתה של רבקה, מנהלת אגף התכנון והמדיניות שלנו, שמפעילה את מנהלות המחוזות באחת הלשכות, במחוז מרכז או צפון או דרום או תל-אביב, מתקיימת ישיבה בערב אחרי גמר קבלת הקהל, מגיע נציג הבנק, מגיעים חייבים, מגיעים באי הכוח של הבנק וסוגרים עסקאות שמיטיבות עם החייבים.

ניסן סלומינסקי: זה חשוב מאוד וזה יחסית קל, כי הבנק גדול והוא יכול לספוג.

ניסן סלומינסקי: מה אתם עושים כשיש אדם מול אדם?

הוועדה לביקורת המדינה קארין אלהרר: זה קל?

ניסן סלומינסקי: אמרתי "יחסית".

ניסן סלומינסקי: את מי אתה מעדיף, את החייב?

<דוד מדיוני: אני לא מעדיף כלום, הדין הוא המעדיף.

<דוד מדיוני: מה שאני מתכוון, שכאשר מדובר בבנק לאומי, אני מרים טלפון.

<דוד מדיוני: סיפרתי לך בחדר שבערב חג הפסח האחרון פגשתי אדם מסכן בבית שאן, אומלל, וביום אחד הצלחתי, לשמחתי, לסגור לו חוב ענק, שמסתכם ב-150,000 שקל, חלקו של בנק לאומי וחלקו של בנק הפועלים, ואני מכיר להם תודה.

הוועדה לביקורת המדינה קארין אלהרר: מה עם אלה שלא פגשו אותך?

<דוד מדיוני: אנחנו עושים את זה גם באופן יזום, זה מה שספרתי.

<דוד מדיוני: אם את רוצה שאני אעבור ישר לשקף הזה, אני יכול להראות אותו כבר עכשיו.

<דוד מדיוני: אנחנו בכל יום עושים את זה.

<דוד מדיוני: זה לא חלק מההוצאה לפועל.

<דוד מדיוני: ואמרתי לכם, לפעמים האחראי על פניות הציבור במבקר המדינה, פתאום איזה עורך-דין שולח לו מכתב: מה פתאום אתם מתערבים?

<דוד מדיוני: למה אתם עושים?

<דוד מדיוני: אנחנו נמשיך לעשות את זה, גם אם אני אקבל 1,000 מכתבים.

<דוד מדיוני: לא אכפת לי, כי זה בוער בעצמותי.

ניסן סלומינסקי: על זה תבורכו.

<דוד מדיוני: לכן דווקא כשאתה מדבר על האזרח הרגיל, הקטן, למה הוא צריך לוותר בשבילי כשאני מדבר על לבו על חוב של אדם אחר?

<דוד מדיוני: זה לא בדיוק מסתדר.

<דוד מדיוני: זה קרה קצת, כשהעלינו באישור שלכם את המושג "נפטר" בחוק ההוצאה לפועל.

<דוד מדיוני: על זה דרך אגב קיבלתי נזיפה ממשרד מבקר המדינה, כי פניתי לכל הזוכים ואמרתי: חבר'ה, עכשיו אנחנו מבינים – לא ידענו את הנתון, כי בפעם הראשונה המחוקק אישר לנו – האנשים האלה נפטרו והם חייבים לכם.

<דוד מדיוני: אני מציע לגלות חמלה ולסגור את התיק.

<דוד מדיוני: אז איזה עורך-דין שלח – למה מי הוא שהוא פונה במישרין ואומר.

<דוד מדיוני: מה הוא מתערב.

הוועדה לביקורת המדינה קארין אלהרר: על זה קיבלת נזיפה מדוח מבקר המדינה?

<דוד מדיוני: כן.

<דוד מדיוני: לא משנה, לא בדוח, אבל קיבלתי במכתב – זה לא בסדר, מה פתאום, אל תתערב.

<דוד מדיוני: אז מי יתערב?

<דוד מדיוני: אין להם הגנה, אין להם עורכי-דין, אז מי יתערב בשבילם.

<דוד מדיוני: מי?

ניסן סלומינסקי: על זה אמר רבי עקיבא: אשריך שנתפסת על דברי תורה.

הוועדה לביקורת המדינה קארין אלהרר: אדוני היושב-ראש, אני חייבת לצאת לדיון בוועדה לביקורת המדינה.

הוועדה לביקורת המדינה קארין אלהרר: אני אשמח אם תוכל להתייחס לנושא של מרשם חייבים משתמטים.

הוועדה לביקורת המדינה קארין אלהרר: זה מאוד הדאיג אותי, ואני רוצה לדעת שלא עשינו עוול.

<דוד מדיוני: בסדר גמור.

<דוד מדיוני: כרגע עוד אין אף אחד רשום במרשם, אז את יכולה להיות רגועה וללכת בנחת לוועדה.

<דוד מדיוני: זה רק בתחילת הדרך, כי את יודעת שעשינו מסלול שהוא מסלול ייסורים לזוכה, והוא לא כל-כך פשוט, הוא צריך לבקש, אנחנו צריכים לשלוח המצאה מלאה לחייב להגיע לדיון בפני רשם, הרשם צריך לשמוע את הצדדים, לשקול ולקבל החלטה.

<דוד מדיוני: כרגע הוגשו – כמה בקשות?

<ענת הר אבן: 142.

<דוד מדיוני: בסך הכול הוגשו כרגע רק הבקשות, והדיונים שלהם צפויים להיות בחודש יולי, כך שבחודש אוגוסט זה יהיה החודש הראשון, ואולי אז נדע כמה אנשים רשומים במרשם החייבים המשתמטים.

<דוד מדיוני: המרכז לגביית קנסות, נתון אחד רק לראות לאורך השנים – 6.5 מיליון תיקים נפתחו עד היום במרכז לגביית קנסות, מתוכם נשארו רק מיליון תיקים.

<דוד מדיוני: מספר החייבים שם הוא 245,000.

<דוד מדיוני: אני לא זוכר אם ראיתם בדף הקודם, אבל סך-כול החייבים במדינת ישראל הוא מעל 700,000 חייבים, צריך להבין במה מדובר.

ניסן סלומינסקי: מה הסכום בגדול?

<דוד מדיוני: אין.

<דוד מדיוני: אנחנו אף פעם לא בודקים סכום.

ניסן סלומינסקי: סתם, שיהיה לי מושג מה סכום החוב.

<ענת הר אבן: - - -

<דוד מדיוני: אומרת ענת ש-80% מהחובות בהוצאה לפועל נפתחים תמיד עד 10,000 וכל ה-20% אלה סכומים שיכולים להיות מכאן ועד להודעה חדשה.

<דוד מדיוני: אנחנו נמשיך.

<דוד מדיוני: רק כדי להראות לכם כמה המערכת הזאת מעסיקה את תושבי מדינת ישראל.

<דוד מדיוני: זה שקף שמאוד חשוב שתראו.

<דוד מדיוני: הוא דוגמית של מרץ, אפריל וחודש מאי.

<דוד מדיוני: לכמה אנשים אנחנו נותנים שירות במדינה הזאת?

<דוד מדיוני: תראו את חודש מאי 402,000 מפגשי שירות.

<דוד מדיוני: מגוון אמצעי הקשר שלנו, אתם רואים, כמובן שהרוב מגיעים פרונטאלית, רוצים לבוא, אבל לשמחתי זה הולך ויורד.

ניסן סלומינסקי: תזכיר לי, כמה אנשים יש לך?

<דוד מדיוני: יש לנו במערכת כ-500 עובדים מצפון ועד דרום שאמורים לשרת כל יום 10,000 איש בממוצע.

מאיר כהן: למה יש קפיצה מאפריל למאי של 20,000?

<דוד מדיוני: כי באפריל היה פסח.

מאיר כהן: מה בפסח?

<דוד מדיוני: בפסח יש פחות ימי עבודה.

<דוד מדיוני: היה כמעט שבוע שלם שלא היתה עבודה.

<דוד מדיוני: כמו שאתם רואים יש לנו כ-100,000 מפגשי שירות בחודש.

<דוד מדיוני: זאת אומרת, 100,000 איש באו וקיבלו שירות.

<דוד מדיוני: בשירות הטלפוני יש לנו 116,000 טיפולים בחודש וכניסות לאתר האינטרנט – כ-100,000 כניסות.

ניסן סלומינסקי: תופסים אתכם?

ניסן סלומינסקי: כשמישהו מצלצל יש מענה - -

<דוד מדיוני: ברור, זה מענה בתוך חצי דקה.

ניסן סלומינסקי: - - או שמעבירים אותו במסלול כזה שאחרי חצי שעה הוא מתעצבן?

<דוד מדיוני: לא, לא.

<דוד מדיוני: ממש לא.

<דוד מדיוני: אם תרצו, אפשר להתקשר, אבל בהזדמנות.

מאיר כהן: זה נשים חרדיות באשדוד.

<דוד מדיוני: מקסימות, שעושות עבודת קודש.

ניסן סלומינסקי: יש גופים שתעשה את זה, תבוא לזה וכו'.

<דוד מדיוני: הם גם נמדדים על אחוז הנטישה וכן הלאה.

<דוד מדיוני: אני רוצה להפנות את תשומת לבך, כבודו, שיש לנו כאן דברים חדשים מאוד שהכנסנו השנה.

<דוד מדיוני: זה אומר שגם הזוכים יכולים להיכנס היום לאזור אישי במקום לבוא ברגל ללשכות ההוצאה לפועל, ולכן לאורך זמן אני מקווה שיהיה פחות שירות פרונטאלי, ובקרוב מאוד עם סיסמאות שהולכות להיות מחולקות לכל חייבי מדינת ישראל ולזוכים הפרטיים – אפשרות כניסה.

<דוד מדיוני: כמובן אנחנו תמיד שם.

מאיר כהן: יש גם חרדיות שמדברות ערבית ואמהרית?

<דוד מדיוני: יש גם דוברי ערבית ואמהרית, אבל לא חרדיות.

מאיר כהן: רוסית?

<דוד מדיוני: לא בדקתי, אני מניח שכן, אבל אני אבדוק.

מאיר כהן: הנגישות חשובה מאוד.

<דוד מדיוני: בסדר גמור.

<דוד מדיוני: אני חושב שאנחנו חלוצים במדינת ישראל.

<דוד מדיוני: משנת 2014 זו המערכת הממשלתית היחידה שיש בה גם מערכת ניהול תורים אלקטרונית ומתוחכמת וגם אפשרות לזמן תור ולבוא לשבת מול הנציג.

<דוד מדיוני: זה לא דבר שקיים בשום מקום.

<דוד מדיוני: אנשים מזמנים תור, מגיעים בשעה היעודה, מקבלים sms חמש דקות לפני שהם צריכים כבר להגיע, הם מגיעים, מעבירים את מספר תעודת הזהות שלהם ובתור הבא שמתפנה הם נכנסים מבלי להמתין אפילו דקה בקבלת הקהל בלשכות ההוצאה לפועל מקריית שמונה ועד אילת.

<דוד מדיוני: אני חושב שזו גם רפורמה מאוד חשובה שמסבירה פנים לחייבים ולזוכים.

ניסן סלומינסקי: אני שואל שאלות של מתחיל.

ניסן סלומינסקי: נניח אם המדינה חייבת לי, אתם גם מטפלים בזה?

ניסן סלומינסקי: זה יכול להיות כל מיני משרדים או כל מיני גופים?

<דוד מדיוני: גופים מוסדיים – כן, אבל אין תיקים נגד מדינת ישראל.

<דוד מדיוני: זה דבר שלא - - -

ניסן סלומינסקי: לא יעלה על הדעת.

<דוד מדיוני: יש הוראת חוק, אבל אין מצב כזה.

ניסן סלומינסקי: לא יעלה על הדעת שמדינה חייבת.

<דוד מדיוני: החשב של המשרד והיועצת המשפטית של המשרד חייבים לדאוג להעביר את הכסף שהורה בית המשפט או כל דין אחר.

<דוד מדיוני: לא נתקלתי בזה.

<דוד מדיוני: כן נתקלתי בנבחרי ציבור שחייבים כסף.

<ענת הר אבן: יכולים להיות עיקולים נגד רשויות מקומיות אבל לא נגד משרד ממשלתי.

ניסן סלומינסקי: ברשויות מקומיות אתם כן מטפלים?

<דוד מדיוני: נגד רשויות מקומיות חד-משמעית.

<דוד מדיוני: יש הרבה תיקים נגד רשויות מקומיות.

<ענת הר אבן: על-פי הוראת חוק, חשב המשרד חייב לשלם.

<ענת הר אבן: אין מצב שהמדינה בחסרון כיס.

ניסן סלומינסקי: זה שהוא חייב כן, אבל זה - - -

<דוד מדיוני: כמה זמן כבר ראינו את ההודעה של החשבת הכללית שהיא הולכת להוריד את המגמה של שוטף פלוס 60, ואני שמח עליה כמוך.

<ענת הר אבן: מדובר על פסקי דין בתוך 30 יום.

<דוד מדיוני: ברשותך כבודו, אני כבר נכנס לתוך הביזנס עצמו.

<דוד מדיוני: תיקון 29, כדי שקצת תכירו - - -

מאיר כהן: היות שגם אני צריך לקפוץ ולחזור לקנביס, אתה יכול, ברשותך אדוני היושב-ראש, להתמקד בביטוח הלאומי?

מאיר כהן: אתמול הצעת חוק שלי לגבי המזונות – החברתיים הפילו אותה.

<דוד מדיוני: מה הצעת שם?

מאיר כהן: אני ורן הצענו שהמזונות לא ייחשבו כקצבה, ויצאתי מתוך הנחה, מהנתונים שקיבלתי מהביטוח הלאומי, שכ-60% – נכון, רן?

מאיר כהן: אני מדייק?

<רן מלמד: קצת יותר.

מאיר כהן: 63%-64% מצליחים לגבות את הכסף.

<דוד מדיוני: מה זה נותן?

מאיר כהן: זה לא מאפשר להם לצאת לעבוד.

מאיר כהן: ברגע שזה קצבה, אחרי 600 שקלים, על כל שקל – 60 אגורות.

<דוד מדיוני: זה נושא שאני לא מבין בו.

מאיר כהן: אני רק שואל שאלה פשוטה, כמה אתם מצליחים לגייס מהחובות לביטוח הלאומי?

<דוד מדיוני: אנחנו נבדוק לך את זה בפרוטרוט ונעביר אליך בשמחה.

<דוד מדיוני: רק הבאתי נתון כללי שברבעון ראשון של 2015, בכל תיקי המוסד והפרטיות גבינו 70 מיליון שקל.

<דוד מדיוני: 72 מיליון שקל העברנו לזוכות - - -

מאיר כהן: מה האחוז בערך?

<דוד מדיוני: זה בערך פיפטי-פיפטי.

<רן מלמד: זה עוד יותר תומך בהצעה שלנו.

<דוד מדיוני: יש לנו היום כ-80,000 תיקי מזונות, חצי מהם שייכים למוסד לביטוח הלאומי, כי הוא שילם במקום חייב המזונות – היית בוס שלהם, היית אחראי עליהם – וכל היתר זה זוכות פרטיות שלא מגיע להן ליהנות מגמלת המזונות, כי הן מרוויחות יותר ואנחנו גובים עבורן או שהן גובות באמצעות עורך-דין.

מאיר כהן: אתה אומר לי שבר

מאיר כהן: בעון הראשון גבית - - -

<דוד מדיוני: כ-72 מיליון שקל שהועברו או למוסד או לזוכות לבנק.

מאיר כהן: מדהים.

מאיר כהן: כל הצעת החוק שלנו היתה 52 מיליון.

<דוד מדיוני: אני לא מכיר את הביזנס הזה, ולכן אני לא רוצה לחוות דעה.

<דוד מדיוני: אני יכול להגיד שקשרי העבודה שלנו עם הביטוח הלאומי הם ממש טובים, גם מור יוסף הוא איש מקסים.

מאיר כהן: מי פה מהביטוח הלאומי?

מאיר כהן: מה יש לכם להגיד?

<חנן פוטרמן: אמרנו את הדברים בדיון בוועדת השרים לענייני חקיקה.

<חנן פוטרמן: למיטב הבנתי זה פשוט שינה את הבחינה בין מקבלי המזונות להבטחת הכנסה.

<חנן פוטרמן: מכיוון שהמבחן של ההכנסות זהה זה יצר פער בין מקבלי הבטחת הכנסה - - -

מאיר כהן: בקיצור, באתם לשם להתנגד.

<חנן פוטרמן: העלינו את הקושי.

<רן מלמד: זה פשוט אבסורד, כי בהבטחת הכנסה אין לך הכנסה מהדברים, אתה לא גובה שום דבר, ופה אתה גובה.

<רן מלמד: מזונות ילדים הם לא קצבה, זה לא לדיון הזה פה.

ניסן סלומינסקי: רן, זה לא לדיון פה.

<דפנה רובינשטיין: חשוב שנדבר על מזונות ילדים.

<רן מלמד: מזונות ילדים זה לא קצבה, וצריך לעשות - - -

מאיר כהן: אני אתך.

<רן מלמד: אנחנו מכירים היטב את הנתונים.

<דפנה רובינשטיין: יש עוד נתונים, עם כל הכבוד.

<סיגל קוגוט: דוד, מה האחוז של ה-70 מיליון?

<דוד מדיוני: שוב, לא בדקתי לרמה הזאת, כי מבחינתנו מי שמגיע לו לקבל מה שאנחנו גובים, מקבל.

<סיגל קוגוט: ברור.

<סיגל קוגוט: מעניינת אותי ההצלחה בגבייה.

<דוד מדיוני: בגדול, הביטוח הלאומי מהווה כ-60% מתיקי המזונות, שזה אומר שהמון מזוכי המזונות מקבלים ממנו גמלה, וכל היתר לא מקבלים גמלה, ואז הם הופכים להיות הזוכים או הזוכות אצלנו במערכת.

<סיגל קוגוט: אתם יודעים מה אחוז הגבייה מהחוב?

<דוד מדיוני: אין לי את זה כאן מולי כרגע.

<דפנה רובינשטיין: גברתי, אני יכולה להוסיף פה מידע?

<דפנה רובינשטיין: אני שייכת לעמותה שקוראים לה "רוח נשית", אנחנו מייצגות נשים ביום שאחרי היציאה מהמקלטים, היציאה ממעגל האלימות.

<דפנה רובינשטיין: עד היום סייענו לאלפי נשים.

<דפנה רובינשטיין: יש פה בעיה שהיא מעבר לביטוח הלאומי, יש בעיה של החוק הראוי שניסיתם לקדם, והוא חוק מאוד חשוב.

<דפנה רובינשטיין: אני רוצה רק להגיד את הנתונים הבסיסיים שאין עליהם מחלוקת, אנחנו גם עובדים בשיתוף פעולה עם דוד, והם קידמו יוזמה מאוד חשובה לנשים נפגעות אלימות בהוצאה לפועל, של ליווי קצין ביטחון בהוצאה לפועל בדיונים.

<דפנה רובינשטיין: הנתונים מה-31 בדצמבר 2014, לפי חוק חופש המידע – 1.5 מיליארד חוב מזונות ילדים בהוצאה לפועל.

<דפנה רובינשטיין: יש 80,000 תיקים של מזונות.

<דפנה רובינשטיין: זאת אומרת ה-2% האלה, שזה מראה כאילו זה משהו אזוטרי, אנחנו מדברים על 160,000 ילדים, כי בכל משפחה גרושה יש שני ילדים בממוצע.

<דפנה רובינשטיין: יש פה 160,000 ילדים שנתונים בעוני ובקושי מאוד גדול, וחשוב לי להשמיע את הקול שלהם, כי אין פה אף ארגון שמייצג את הקול של הילדים.

<רן מלמד: דווקא לא נכון.

<דפנה רובינשטיין: מכיוון שעשיתי דוקטורט על הנושא הזה - - -

מאיר כהן: רן יושב פה, ואפשר לכבד אותו.

<דפנה רובינשטיין: אני מאוד מכבדת אותו.

<דפנה רובינשטיין: אמרתי שהחוק נהדר.

<קריאה: את ממש לא מכירה אותנו, אבל - - -

<מאירה בסוק: עם כל הכבוד, אל תגידי את זה.

<דפנה רובינשטיין: אני מכירה אתכם היטב.

<קריאה: זה עדיין לא אומר שאנחנו לא קיימים.

<דפנה רובינשטיין: לא דיברתי עליכם.

<דפנה רובינשטיין: בואו לא נעשה פה מאבק אגו.

<דוד מדיוני: עזבו.

<דוד מדיוני: כולכם בעד הילדים, ואנחנו - - -

<דפנה רובינשטיין: כולנו תומכים בחוק הזה.

<דפנה רובינשטיין: אני באמת רוצה לקדם דיון ענייני, אז בואי לא נעבור לרמות האלה.

<דפנה רובינשטיין: אנחנו מברכות על מסלול מזונות אישי שקידמו בהוצאה לפועל, זה תיקון מאוד חשוב לחקיקה.

<דפנה רובינשטיין: עד היום השתמשו בו 3,733 נשים.

<דפנה רובינשטיין: כלומר, הרבה נשים לא משתמשות בו.

<דפנה רובינשטיין: זה מסלול מאוד-מאוד חשוב.

<סיגל קוגוט: למה?

<סיגל קוגוט: למה את חושבת שהן לא משתמשות?

<דפנה רובינשטיין: יש כמה חסמים.

<דפנה רובינשטיין: קודם כול, הרבה נשים לא יודעות עליו, למרות שעשו ניסיונות לפרסם אותו.

<דפנה רובינשטיין: דבר שני, יש בעיה במסלול עצמו, שהיתה כבר קיימת לפני המסלול.

<דפנה רובינשטיין: הגשתי לכם נייר עמדה של שלושה עמודים עם כל הבעיות.

<דפנה רובינשטיין: הרבה פעמים כשהאב טוען שהוא שילם את החוב ובפועל הוא לא שילם יש הליך לפי החוק שקוראים לו "פרעתי".

<דפנה רובינשטיין: מה שקורה שבלשכת תל-אביב למשל, שזה המקום השני בארץ לתיקים, שעשרות אלפי תיקים של מזונות מתנהלים בו, ממתינים בין תשעה חודשים לשנה לדיון "פרעתי".

<דפנה רובינשטיין: זה בעיה מאוד-מאוד גדולה.

<דפנה רובינשטיין: בזמן הזה הרבה פעמים החוב של המזונות לא משולם, גם אם דורשים להפקיד ערובה.

<דפנה רובינשטיין: אנחנו יודעים על הבעיה הזאת, דיברנו עליה.

<דוד מדיוני: אני לא מכיר נתון כזה, אבל אני שומע.

<דפנה רובינשטיין: אנחנו יודעים שהרשמים שלכם מבקשים ערובה, אנחנו יודעים על הניסיונות שלהם להוציא את הכספים, אנחנו מכירים את זה.

<דוד מדיוני: זה החוק מחייב.

<דוד מדיוני: אם המחוקק ישנה את זה, אנחנו נשנה.

<דפנה רובינשטיין: יש בעיה של הקפאת הליכים אוטומטית כמעט ברגע שיש טענה "שילמתי".

<דפנה רובינשטיין: ברוב המקרים הטענה "שילמתי" לילדים היא שקרית, וזה נופל, אבל יש שנה שהילדים לא מקבלים את הכסף, וההליכים האלה מוקפאים.

<סיגל קוגוט: למה זה שנה?

<דוד מדיוני: לא יודע.

<דוד מדיוני: אני לא יודע על איזה נתונים היא מדברת.

<דוד מדיוני: אני לא מקבל את מה שהיא אומרת.

<דוד מדיוני: היא גם ביקשה מאתנו שנשים שנמצאות תחת אלימות יקבלו טיפול מהיר יותר וגם מאובטח יותר וגם אישרנו את זה.

<דוד מדיוני: אני לא יודע על מה מדובר.

<דוד מדיוני: אם היא שלחה לכם מכתב, נשמח שתשלחי לנו, כדי להעיר הערות.

<דוד מדיוני: בשמחה.

<דוד מדיוני: מה שבר תיקון והיא צודקת, אנחנו נתקן, אבל אני לא מכיר את הנתונים האלה, אני לא יכול לחוות את דעתי.

<דפנה רובינשטיין: במחוז תל-אביב - - -

<דוד מדיוני: אני יכול להגיד שהיא עושה עבודת קודש, ואני מפרגן לה על זה, באמת.

<דוד מדיוני: אין לי טענות אליה.

<דפנה רובינשטיין: יש לנו הרבה מקרים של נשים שממתינות בין תשעה חודשים לשנה להליך "פרעתי", ובזמן הזה הכספים לא מתקבלים לילדים, ונקלעים לעוני מאוד-מאוד כבד וחובות, ואז הן מגיעות אליכם בתור חייבות.

<דפנה רובינשטיין: עוד בעיה שקיימת במסלול הזה שטיפולים פסיכולוגיים, תרופות, אבחונים של ילדים.

<דפנה רובינשטיין: ילדים להורים גרושים ובטח ילדים נפגעי אלימות זקוקים לטיפולים פסיכולוגיים הרבה יותר מאשר ילדים אחרים, ובמסלול הזה יש בעיה.

<דפנה רובינשטיין: יש בעיה בגבייה.

<דפנה רובינשטיין: אנחנו מודעים לבעיה גם בפסיקה, יש בעיה שכרגע - - -

<דוד מדיוני: איזה בעיה?

<דוד מדיוני: שאנחנו לא מייצגים אותם?

<דפנה רובינשטיין: הוצאות נלוות - - -

<דוד מדיוני: אנחנו לא מייצגים אותם, כי אנחנו לא יכולים לייצג אותם.

<דפנה רובינשטיין: יש בעיה לגבות את המחציות, זו בעיה קיימת.

<דפנה רובינשטיין: אפשר לשים את זה על השולחן .

<דפנה רובינשטיין: יש בעיה שהילדים גם לא מקבלים את המזונות, הם גם מקבלים טיפולים פסיכולוגיים אחרי שאימא שלהם יצאה מהמקלט.

<דפנה רובינשטיין: יש פה בעיות קשות מאוד שצריך - - -

<דוד מדיוני: מה את מציעה?

<דוד מדיוני: לא הבנתי מה גברתי מציעה.

<דוד מדיוני: את מציעה שלא יהיה דיון בפני רשם שיחליט אם היא צודקת שמגיעים לה טיפולים פסיכולוגיים?

<דוד מדיוני: מה את מציעה?

<דפנה רובינשטיין: קודם כול, אני מציעה שהאוצר יקצה לכם יותר כספים ליותר רשמים, שלא ימתינו בין תשעה חודשים לשנה.

<דוד מדיוני: זה נושא שאמרתי שאני לא מכיר.

<דוד מדיוני: אני אבדוק.

<דוד מדיוני: אני לא בטוח בנתונים שלך, ואני אשמח לבדוק את זה.

<דפנה רובינשטיין: שהאוצר יקצה יותר כספים ליותר רשמים במחוז תל אביב, המחוז השני בארץ, שההמתנה ל"פרעתי" תהיה קצרה יותר, ואז - - -

<דוד מדיוני: נשמח לקבל את המכתב הזה.

<דוד מדיוני: אני לא קיבלתי מכתב כזה עד היום.

<דוד מדיוני: אני אשמח לבדוק.

<סיגל קוגוט: נשלח לך.

<דוד מדיוני: אפשר להמשיך, כבודו?

ניסן סלומינסקי: כן, כן.

ניסן סלומינסקי: בבקשה.

ניסן סלומינסקי: אנחנו מתחילים מתיקון 29 - - -

<קריאה: - - -

ניסן סלומינסקי: ניתן לך אחר-כך.

ניסן סלומינסקי: זה נכנס בגלל שמאיר רצה לעזוב.

<סיגל קוגוט: לא, זה חשוב.

ניסן סלומינסקי: זה חשוב מאוד, אבל בואו ניתן לו להמשיך ברצף ואחר-כך יהיה זמן, יוכלו לחזור לזה אחר-כך.

<חנן פוטרמן: סליחה, רק עוד סוגיה אחת.

<חנן פוטרמן: לגבי השאלה של מאיר כהן.

ניסן סלומינסקי: עזוב.

ניסן סלומינסקי: בבקשה, דוד.

<דוד מדיוני: התבקשנו לתת קצת עדכון מה עשינו ביחד אתכם בשנים האחרונות.

<דוד מדיוני: כמובן כמו שאמרתי, תיקון 29, תיקון רחב יריעה, שיש בו החל מדיור חלוף למי שמפונה מדירת משכנתה, נגישות יותר גדולה למאגרי מידע, מסלול גבייה מקוצר – נדבר עליו – הגבלות שעליהם התווכחתי עם כבוד חברת הכנסת יו"ר הוועדה לביקורת המדינה קארין אלהרר, שאם זה תלוי בה, לא תהיה לי שום הגבלה, ואז אפשר להחזיר את המדינה אלף שנה לאחור, וכמובן צמצום מאסרים, מאז כבר בוטלו לחלוטין, וערעורים לבית משפט שלום.

<דוד מדיוני: בקרוב, דרך אגב, גם בנושא של חדלות הפירעון, ההצעה שהולכת להגיע אליכם שכל נושא חדלות הפירעון יעבור לבית משפט השלום ולא יישאר יותר בבית המשפט המחוזי.

<דוד מדיוני: במובן הזה דווקא משווים את מה שאנחנו כבר שינינו בתיקון 29.

<דוד מדיוני: כאן אני רוצה להראות לך, כבודו, איך זה עובד, וזה מה ששונה בין מערכת שיש בה סדר של הליכים, מן הקל אל הכבד, לבין מערכות מינהליות שמתפרעות על האזרח ועושות מה שהן רוצות כמו שדיברנו על כך מקודם.

<דוד מדיוני: השלב הראשון במדרגות או בסולם הדרגות זה קבלת מידע על חייב.

<דוד מדיוני: דרך אגב, הכול מקושר אצלנו באופן אוטומטי.

<דוד מדיוני: ברגע שאושרה הבקשה על-ידי הרשם, הזרועות או האלקטרוניקה הולכת לכל אותם גופים שאתה רואה כאן, בין אם זה חברות לוויין, בזק וכו', מועצות מקומיות, חברת חשמל, ואתה מייבא משם את המידע על החייב.

<דוד מדיוני: הקטגוריה השנייה זו היכולת הפיננסית של החייב והבדיקה מה יכולתו הפיננסית.

<דוד מדיוני: אלה דברים שלא היו ערב תיקון 29.

<דוד מדיוני: אני תמיד אומר שיצאנו מן החושך אל האור במובן הזה שכאשר בן אדם היום אומר "אין לי", הרשם יכול לדעת אם באמת אין לו.

<דוד מדיוני: בעבר, כשהוא היה אומר "אין לי", או שהוא האמין לו או שהוא לא האמין לו בעידן של בית משפט.

<דוד מדיוני: אפשר לראות שאנחנו מחוברים וממומשקים לכל חברות האשראי, ביטוח לאומי כדי לדעת על מעסיקים, מרשם האוכלוסין – כניסות ויציאות – ועוד כהנה וכהנה.

<דוד מדיוני: הכול במצגת, והיא הועלתה ממילא לפורטל.

<דוד מדיוני: לא נתעכב.

<דוד מדיוני: אנחנו יכולים לדעת על נכסיו של החייב, שזה העיגול הבא שבא ובודק מה יש לו זמין, ובעניין הזה אנחנו מקבלים גם מידע מהכונס גם מרשם האגודות השיתופיות, גם מידע על כלי שיט וטיס, גם על רכבים וציוד הנדסי כבד, כדי להטיל עליו את העיקול ולמכור אותו בגין החוב שהוא חייב, גם מידע מהטאבו, מינהל מקרקעי ישראל ומאיו"ש על הקרקעות שאדם מחזיק במדינת ישראל גם בשטחים וגם מכל התאגידים בנקאיים, כדי לדעת כמה כסף יש לו ואיפה יש לו וכן הלאה.

<דוד מדיוני: השלב הבא זה תפיסת הנכסים.

<דוד מדיוני: כמעט הכול מתבצע באופן אלקטרוני מרחוק, כי השתדרגנו מאז תיקון 29 והרמנו מערכות מחשוביות משמעותיות.

<דוד מדיוני: אנחנו לא עובדים עם מעטפות וכל השיטות של פעם, אפשר לראות איפה אנחנו מטילים את העיקולים כדי לתפוס את נכסי החייב, אם זה טאבו, גם אם זה רשות הרישוי, גם אם זה תפיסת הרכבים עצמם, גם אם זה עיקול המשכורת, קופות הגמל וכו' וכו'.

<דוד מדיוני: השלב האחרון, כבוד היושב-ראש, זה הנושא של הגבלת חייב.

<דוד מדיוני: קודם דיברנו על המשמעותית ביותר שחס וחלילה רוצים לפגוע בה, ואסור לעשות את זה, זה הגבלת רישיון הנהיגה.

<דוד מדיוני: יתר ההגבלות זה הגבלה חמורה בבנק ישראל, הגבלה של אי-שימוש בכרטיסי אשראי, להיות רשום בתאגיד, מניעת אפשרות חידוש דרכון או החזקת דרכון ועיכוב יציאה מן הארץ.

<דוד מדיוני: ההגבלות האלה משמעותיות מאוד, עשו טלטלה ואפשרו לגבות ולהחזיר חובות לזוכים שמגיע להם ושלא הוכרזו כחייבים מוגבלים באמצעים או שאין להם.

<דוד מדיוני: וחשוב מאוד לדעת את זה.

<דוד מדיוני: בשנה שעברה, דרך אגב, עשינו אותו שינוי על-פי בקשתו של השר יאיר לפיד גם לגבי חובות של רשות המסים, כך שהיום אנחנו מנהלים דיונים – התיקים הראשונים, דרך אגב, הסנונית הראשונה כבר הגיעה בשבוע שעבר, 25 תיקים ראשונים, אבל בקרוב יגיעו אלפי תיקים של בקשות של רשות המסים.

<סיגל קוגוט: לפי איזה פרמטרים בסוף החלטתם?

<דוד מדיוני: כל מה שקבענו בחקיקה ביחד אתכם.

<דוד מדיוני: עוד לא הספקתי לראות את התיקים, אבל דורון כבר קיבל דרך המרכז לגביית קנסות את 25 התיקים הראשונים.

<סיגל קוגוט: באמת כל החובות של אותו אדם בכל רשויות המס?

<דוד מדיוני: כן, זה חד משמעי.

<דוד מדיוני: בעוד שבוע אני עושה דיון "עד כאן" כדי לשמוע מה קורה, וגם חשוב מאוד להגיד שאנחנו מסייעים למדינת ישראל לאכוף גם את חובות המס, כי כאשר אדם חייב מס ולא בא והראה לרשם את אי-יכולתו לשלם ולא משלם לרשות המסים את החובות, בסוף כולנו משלמים הרבה יותר.

<סיגל קוגוט: הוועדה אף פעם לא התווכחה אתך על זה.

מאיר כהן: האם אתה סוברני להחליט על מבצעי גבייה?

<דוד מדיוני: למבצעי גבייה אני תמיד צריך פרטנר.

<דוד מדיוני: אם בנק ממולי לא רוצה, אני לא יכול, כי זו זכותו, אבל כולם השתתפו, נשאר לי רק בנק אחד, ומפאת כבודו אני לא אגיד פה, שעושה את ההכנות כדי להיות במבצע כזה.

<דוד מדיוני: מצד שני, המינוס במבצע רועש שאי-אפשר לעשות בכל יומיים, כי אם תעשה בכל יומיים, החייבים יפסיקו לשלם ויינזקו.

מאיר כהן: נניח חוק שאנחנו עכשיו מגלגלים.

מאיר כהן: מי מתעסק עם המשטרה?

מאיר כהן: אנחנו רוצים למשל שתוך שבועיים מי שישלם - - -

<דוד מדיוני: זה תיקון חקיקה.

מאיר כהן: האם אתם יכולים ליזום דברים כאלה שהם במשא-ומתן עם הגופים?

<דוד מדיוני: לחובות מדינה – מופיע לי לשבת על זה עם שרת המשפטים.

מאיר כהן: שר הפנים.

מאיר כהן: הנושא של ארנונה.

<דוד מדיוני: גם שר הפנים, זה תואם גם אתו.

<דוד מדיוני: עמדנו לצאת למבצע של פקודת המסים (גבייה), שזה כולל את חובות המרכז לגביית קנסות, רשות המסים, שזה תואם מולה, וגם מול שר הפנים, בסוף זה לא הסתייע.

<דוד מדיוני: הצענו את זה לציפי לבני, לשרת המשפטים הקודמת, זה אמור להיות מוצג בפגישת העבודה הבאה שלי לשרת המשפטים איילת שקד, ואם היא תאשר, ולדעתי היא תאשר, אנחנו נצא למבצע גדול מאוד בשנת העבודה 2016, לרווחת התושבים וגם לדעתי להכניס הרבה כסף לקופת המדינה, שזה גם חשוב.

מאיר כהן: כשהייתי ראש עיר ועשינו מבצע כזה, הכנסתי כסף שלא חלמתי שאני אכניס.

מאיר כהן: אני מסכים אתך במאה אחוז.

מאיר כהן: הורדנו 50% למי שישלם בתוך חודש.

ניסן סלומינסקי: האם רשות המסים עושה מבצעים כאלה לגבי הלבנת הכספים?

מאיר כהן: אני לא רוצה להלבין.

ניסן סלומינסקי: יש מבצעים שלפעמים עוזרים.

ניסן סלומינסקי: דוד, מה הטריטוריה שאתה אחראי עליה?

ניסן סלומינסקי: מדינת ישראל?

<דוד מדיוני: כל מדינת ישראל, וכמובן יש לי גם חובות של תושבי הרשות הפלסטינית.

ניסן סלומינסקי: זה מה שאני רוצה לדעת.

ניסן סלומינסקי: קודם כול, ירושלים כולה בפנים?

<דוד מדיוני: ברור.

ניסן סלומינסקי: האם אתם מצליחים לגבות?

<דוד מדיוני: אנחנו מצליחים לגבות, ולא מעט, ואני יכול להגיד לך שכאשר מנכ"ל עיריית ירושלים הוביל את המבצע של כל האכיפה המשולבת כדי לעצור ולהרגיע את הטונים במזרח ירושלים, אחרי כל הפיגועים לפני מספר חודשים, אני חושב שאנחנו היינו הבולטים ביותר, הבאנו המון צווים וביצענו המון-המון תפיסות.

<דוד מדיוני: אבל, וזה אבל מאוד חשוב שאני אשמח שיתנהל עליו דיון פה בהמשך - - -

מאיר כהן: זה עולה די הרבה כסף למדינה.

<דוד מדיוני: הבעיה שהמדינה – אז היא הביאה 4,000 שוטרים ממקומות אחרים, אפשר לעשות הכול.

<דוד מדיוני: כשזה לא קורה, ויש לי דוגמה אפילו מאתמול, רק שהיא לא עלי כרגע, של אדם באיזה מקום, שנקרא לו לטובת העניין, כדי לא לחשוף יותר מדי נתונים, "המגזר הכפרי" – זה השם הקלאסי, הרך, שאנחנו נותנים למקומות קשים או שהמשטרה חושבת שקשה לבצע בהם פעולות מבצעיות – המשטרה דורשת שהזוכה ישלם 25 שוטרים לאותו יום כדי לבצע את הפעולה.

<דוד מדיוני: הזוכה אומר: רגע, שנים אני מחכה לפסק-הדין של בית המשפט, שנים אני בא אליכם כדי שתעזרו לי, ואתם עוזרים לי, ועכשיו, כשהגענו לשעת השין, אומרים לי "תשלם עוד", אבל אני כבר בחסרון כיס.

<דוד מדיוני: כבודו, אם אתה שואל אותי, אני חושב שצריך להיות פה דיון עם משטרת ישראל והשר לביטחון פנים איך הוא דואג לתת לאזרחי ישראל את הכוח לבצע החלטות שיפוטיות.

<דוד מדיוני: מה יצא שהשופט ישב?

<דוד מדיוני: לא קרה כלום.

<דוד מדיוני: מאיפה הוא ישלם עכשיו 25 שוטרים, זה פשוט לא הגיוני.

ניסן סלומינסקי: הרשות הפלסטינית, יש לכם גם קשר לשם?

ניסן סלומינסקי: דיברנו על ירושלים שזה מדינת ישראל.

<דוד מדיוני: הקשר שלנו הוא באמצעות קמ"ט משפטים איו"ש במשרד המשפטים, שדרכו אנחנו מעבירים את האזהרות.

<דוד מדיוני: לא ניכנס כרגע לאיך זה בדיוק מבוצע - -

ניסן סלומינסקי: זה מתממש?

מאיר כהן: מעט מאוד.

<דוד מדיוני: - - העזרה המשפטית במשרד המשפטים.

<דוד מדיוני: הכלי היחיד כמעט שיש לנו הוא כלי של מניעת כניסה למדינת ישראל למי שחייב, וזה מאלץ אדם לשלם כדי לחזור עם רישיון העבודה שלו ולעבוד במדינת ישראל.

<ענת הר אבן: זה לא כלי שלנו.

<ענת הר אבן: זה כלי על-פי החלטת ממשלה, זה לא כלי שלנו.

<ענת הר אבן: זו סמכות של הממונה.

<דוד מדיוני: כמובן הייתי שמח אם מדינת ישראל היתה מאפשרת לי לעקל את החובות האלה מהסכומים שעוברים לרשות הפלסטינית, כמו שעשו לחברת חשמל לפני חודשיים.

ניסן סלומינסקי: עשו?

ניסן סלומינסקי: אתה צוחק ממני.

ניסן סלומינסקי: אני נלחם על זה כבר שנים, עשינו משהו קטן, ובסוף החזירו להם מה שהורידו.

<דוד מדיוני: אם תצליח, אני ממש אשמח, כי זה מאוד חשוב.

<דוד מדיוני: בכל אופן, חייבי רש"פ יש לנו גם במערכת האזרחית של ההוצאה לפועל וגם במרכז לגביית קנסות, על כל המשתמע.

<דוד מדיוני: נעבור לתיקונים, תיקון 29 עברנו.

<דוד מדיוני: תיקון 33 – רפורמה במינוי רשמים והכפפתם לרשות.

<דוד מדיוני: רפורמה מאוד חשובה.

<דוד מדיוני: תיכף אני אדבר על כל אחד מהם.

מאיר כהן: אני אחזור ב-12:00.

מאיר כהן: סליחה, יש לי עוד ועדה.

מאיר כהן: תודה רבה.

<דוד מדיוני: נהיה בקשר.

<דוד מדיוני: תודה רבה.

<רן מלמד: אנחנו נשמח שנוכל להגיב על הדברים.

<דוד מדיוני: בגדול, התיקונים הכי משמעותיים, בכוונה הבלטתי אותם גם במצגת וגם שם – הנושא של רשמים, ואני אגיד במשפט אחד.

<דוד מדיוני: אי-אפשר לנהל מערכת כזאת כשהרשמים הם לא שלך.

<דוד מדיוני: זה דרש הרבה אומץ.

<דוד מדיוני: היו הרבה חששות של הרבה גופים.

<דוד מדיוני: אני חושב שזה הצליח מעל ומעבר למצופה.

<דוד מדיוני: עד כדי כך זה הצליח שגם הרשמים שכבר התחילו לעבור על-פי החלטת הוועדה למינוי שופטים מהרשות שלנו להיות שופטים במדינת ישראל מוכיחים עוצמות בלתי רגילות.

<דוד מדיוני: שמעתי את זה משופטים וגם ממנהל בתי המשפט.

<דוד מדיוני: ולאחרונה גם הוחלט, גם על-ידי נשיאת בית המשפט העליון ושרת המשפטים איילת שקד, אחרי בחינה מדוקדקת של כל תהליך הקליטה והלימוד במכון של הרשמים – נדבר עליו עוד מעט – רשמי ההוצאה לפועל נמצאו כשירים, הם לא צריכים לעבור עוד קורס מועמדים לשפיטה, והקורס שהם עוברים במכון להשתלמות רשמי הוצאה לפועל בהחלט מספק, ואני אדבר על זה תיכף.

<דוד מדיוני: מסלול מקוצר זה שני תיקונים שהיו פה אצלכם, גם תיקון 34 וגם תיקון 41 – תיכף אני אדבר עליו, ואני גם אגיד מה עליית המדרגה שצריך לעשות בתוכו.

<דוד מדיוני: זה עורר הרבה בלגן, אבל אין מה לעשות, זה חובה – כל הנושא של חובת תקבולים על-ידי עורכי-דין והדיווח שלהם בתוך שבעה ימים זה תיקון מאוד חשוב שעשינו.

<דוד מדיוני: הרי חוץ מהכסף שעובר דרכי ממש, משולם אצלי או מעוקל אצלי, אז יש הרבה כספים שאחרי הפעולות שאנחנו עושים משולמים לעורכי-הדין, והם אמורים לעדכן את התיקים, כדי שבכל רגע נתון רשם ההוצאה לפועל יוכל לראות - - -

<אליסה דברה: מחילה שאני מתפרצת.

<דוד מדיוני: שלום.

<דוד מדיוני: מה שלומך?

<אליסה דברה: שלום וברכה, אדוני.

<אליסה דברה: כמה מאלה באמת הרשות מצליחה ליישר?

<אליסה דברה: הרי אנחנו יודעים על מה אנחנו מדברים.

ניסן סלומינסקי: אני מבקש.

<אליסה דברה: מחילה, זו הערה חשובה ביותר.

ניסן סלומינסקי: אני מסכים אתך מאוד, אבל דוד, כדי שנוכל לתת להם גם לשאול - - -

<דוד מדיוני: קודם כול, אליסה היא באמת חברה טובה והיא דואגת לאנשים והיא בסדר גמור.

ניסן סלומינסקי: בסדר גמור.

ניסן סלומינסקי: קח עוד עשר דקות, כדי שיהיה לנו זמן אחר-כך לשאלות ולך לתשובות.

ניסן סלומינסקי: איך אומרים?

ניסן סלומינסקי: כמעין המתגבר.

ניסן סלומינסקי: תחליט על מה אתה הולך בעשר הדקות האלה.

<דוד מדיוני: בסדר גמור.

<דוד מדיוני: התיקון הזה היה גם חשוב לנושא של דיווח על תיקי משכנתה.

<דוד מדיוני: צמצמנו את הזמן לפינוי מושכר מדירת מגוריו.

<דוד מדיוני: היה מאוד חשוב.

<דוד מדיוני: גם היום זה נושא שמעסיק אותנו הרבה.

<דוד מדיוני: מסלול מקוצר – דיברנו.

<דוד מדיוני: ביטול המאסרים – כבר דיברנו.

<דוד מדיוני: הדבר הנוסף חוץ מאשר חייבים משתמטים, הדבר החשוב שאנחנו הולכים להכניס זה מידע על מספרי הטלפון של החייבים, לא לצדדים, רק לרשות האכיפה והגבייה, על מנת לאתר את החייב ולעזור לו כדי שהוא לא יסתבך יותר באכיפה והחוב שלו לא יתפח.

<דוד מדיוני: אני עוד מעט אדבר על זה.

<דוד מדיוני: עשינו הרבה תיקונים במרכז לגביית קנסות, גם הגבלות, גם פיצוי לנפגעי עבירה.

<דוד מדיוני: זה מאוד חשוב בעיני, כבוד היושב-ראש, תודות להרבה חברי כנסת טובים הוועדה הזאת אישרה, והיום המרכז לגביית קנסות משלם למפוצי עבירה קטינים, שביום מתן פסק-הדין הם היו קטינים – אנחנו משלמים להם, ורק אחרי זה גובים להכנסות המדינה את הכסף שהם מקבלים מאתנו.

<דוד מדיוני: זה מין גרייס.

ניסן סלומינסקי: מאיפה אתם משלמים?

<סיגל קוגוט: הצלחתם?

<דוד מדיוני: הצלחנו ביג טיים.

<דוד מדיוני: תיכף אני אביא נתונים.

ניסן סלומינסקי: מאיפה אתם משלמים, מכספים שאתם גובים?

<דוד מדיוני: מכספים שחברינו, רועי קונפינו וחבריו, נתנו לנו.

<דוד מדיוני: יש סעיף הכנסות או הוצאות שמותנה בהכנסה, ומשם אנחנו משלמים ואחרי זה מחזירים חזרה לקופה הציבורית.

<דוד מדיוני: בחודש אוגוסט הקרוב, ב-16 באוגוסט, נתחיל לתת את אותן הלוואות גישור או פיצויים לנפגעי עבירה קטינים למי שהיו קטינים ביום ביצוע העבירה ולא ביום החלטת בית המשפט על פסק-הדין, וזה מאוד-מאוד חשוב.

<דוד מדיוני: הנושא של רשמי ההוצאה לפועל, הצלחנו בו ביג טיים, לא ניכנס לכול.

<דוד מדיוני: יש לנו היום מכון להשתלמות רשמי הוצאה לפועל, בהובלת דן ארבל, פרופסורים מהאוניברסיטה שמלווים את כל הקורסים של הערכה ומיון.

<דוד מדיוני: יש לנו ועדת איתור בראשות שופט שבודקת את הבדיקה הראשונית אם הוא מתאים או היא מתאימה, אחר-כך יש לנו קורס הערכה ומיון שהוא בן שישה ימים – הוא היה עד עכשיו בן חמישה ימים והוא הולך להיות בן שישה ימים – בהחלטה שסגרנו עם שרת המשפטים ונשיאת בית המשפט העליון.

<דוד מדיוני: עד כה מונו – אחרי התיקון – 65 רשמים, שמונה מהם כבר מונו להיות שופטים, עשרה מונו להיות רשמים בכירים, ושניים מהם הפכו להיות רשמים בבתי משפט.

<סיגל קוגוט: אלה שמונו לבתי משפט, כמה זמן נהנית משירותיהם?

<דוד מדיוני: בדרך כלל אנחנו אומרים לכולם את הדבר הבא: כדי להיות רשם בכיר, תהיה פה לפחות שלוש שנים.

<דוד מדיוני: מלא את ימיך.

<דוד מדיוני: אבל אם בית משפט בא, כי יש לו חוסר של סוג מסוים של שופט, נגיד שופט משפחה, הוא חייב אותו מחר, אנחנו מוותרים.

<דוד מדיוני: בקטע הזה כולנו בסוף גוש של משרד המשפטים, ואנחנו משתדלים - - -

<סיגל קוגוט: ככלל אתה מצליח ליהנות מהאנשים?

<סיגל קוגוט: זה לא רק מקפצה לבית המשפט?

<דוד מדיוני: בהחלט.

<דוד מדיוני: אנשים מאוד מרוצים.

<דוד מדיוני: מי שהיה נוכח לפני שבועיים בשיחה של שרת המשפטים עם כל רשמי מחוזות חיפה והצפון, הם אמרו לה שהם ממש-ממש נהנים מהעבודה, הם עושים עבודה חשובה לטובת האזרחים, והיא קשה, כי הם עובדים גם בשעות מאוד מאוחרות.

<דוד מדיוני: אבל בהחלט זו רפורמה שהצליחה מעל ומעבר למצופה.

<דוד מדיוני: חוץ מזה יש לנו גם שופט שאחראי על בירור תלונות כנגד רשמי ההוצאה לפועל.

<דוד מדיוני: הוא עצמאי לחלוטין.

<דוד מדיוני: נבחר השופט חמדני, והוא עושה עבודה טובה.

ניסן סלומינסקי: האם יש הרבה תלונות?

<דוד מדיוני: לא הרבה, אבל בקרוב מאוד נציג לשרת המשפטים את התלונות וכמה מהן נמצאו מוצדקות, ובאותו יום שאני אציג לה, אני אשלח לך את החוברת.

ניסן סלומינסקי: אני שואל אם הרבה או לא, לא רק לדעת אם יש הרבה תלונות, אלא אם הוא עומד בעומס ואם גם שם יש תור.

<דוד מדיוני: בסך-הכול כמות התלונות לדעתי זה קצת יותר מ-100 תלונות בשנה.

<דוד מדיוני: אחוז המוצדקות יותר קטן מאחוז המוצדקות שנמצא על-ידי האומבודסמן בבתי המשפט, כי באמת עושים פה עבודה מאוד קשה.

<דוד מדיוני: המסלול המקוצר, כבודו, הוא מאוד חשוב.

<דוד מדיוני: מאוד חשוב לי לשים אותו פה על השולחן, כי הוראת השעה שנקבעה לארבע שנים מסתיימת בספטמבר 2016.

<דוד מדיוני: זה נראה רחוק, אבל זה ממש לא.

<דוד מדיוני: זה אומר שכבר בינואר הקרוב נצפה להיות אחרי ועדת השרים לענייני חקיקה ולבוא לסיגל, להתחיל לשבת בהכנות לקראת הדיונים אצלך.

<דוד מדיוני: זה יהיה דיון סוער, עורכי-הדין רוצים לקבל שכר טרחה ולהרוויח, ואנחנו, מטרתנו שחובות קטנים ייגבו על-ידי עובדי מדינה ללא מטרת רווח, כדי למנוע מהם להגיע להליכי פשיטות רגל וחדלות פירעון לעתיד לבוא.

<דוד מדיוני: זה עובד יפה מאוד.

<סיגל קוגוט: למה אתה חושב שהציבור הרגיל, לא המוסדיים, לא מספיק משתמש?

<דוד מדיוני: כי כמו שראית לפני זה ממילא אחוז הזוכים הפרטיים שלי הוא קטן, ובגלל שהוא קטן, אז גם במסלול הוא קטן.

<סיגל קוגוט: רק בגלל זה?

<דוד מדיוני: זה רק בגלל זה, אין שום סיבה אחרת.

<דוד מדיוני: לא שעורכי-הדין לא שולחים כל יומיים איומים בבית משפט על זה שאנחנו עושים שיווק למסלול המקוצר.

<סיגל קוגוט: אתם צריכים לשווק, אפילו יותר.

<דוד מדיוני: אני אגיד מה הכוונה בשיווק, כי על זה הם באים בתלונות.

<דוד מדיוני: כשאני רואה תיק של המסלול המהיר בתל-אביב, כשלפעמים הוא רק 34 שקלים למעבר – היו לי גם רגעים שאני עברתי ב-100 שקל – מ-34 השקלים האלה ראיתי תיקים שהפכו להיות 1,300 שקל במסלול הרגיל של ההוצאה לפועל, ואני נחרד.

<דוד מדיוני: אני אומר: סליחה 34 השקלים האלה חייבים להיות במסלול המקוצר, כי אין שם שכר טרחה ואין שם הוצאות ויש שם גבייה רכה ולא אלימה, ואחוזי הגבייה שם הם כמעט 60%, שזה המון.

<דוד מדיוני: אם אני קובע יעד, אם יורשה לי, לוועדת החוקה – זה בסוף החלטה שלכם – היעד צריך להיות להפוך את המסלול למסלול פרמננטי לכל החיים.

<דוד מדיוני: אם יורשה לי, חובות קטנים עד סכום מסוים, שעל זה ננהל משא-ומתן או אני או מי שיחליף אותי אחר-כך, אני מאמין שעד סכומים מסוימים זה צריך להיות מסלול חובה ולא מסלול רשות.

<דוד מדיוני: כי היום גוף מוסדי גדול, בגלל שיש לו באי כוח שהוא עובד מולם, הוא מעביר להם, זה נוח לו, לא אכפת לו שאחר-כך יש פה שכר טרחה א' ושכר טרחה ב' ועוד המון הוצאות שמתגלגלות על החייב, וזה שערורייה בעיני, ואני חושב שחובות קטנים צריכים להיגמר שם.

<דוד מדיוני: עד כאן המסלול המקוצר.

<דוד מדיוני: היעד בעיני לוועדת החוקה, חוק ומשפט הוא גם להפוך אותו לפרמננטי וגם להפוך אותו להיות חובה.

<סיגל קוגוט: עד איזה סכום?

<דוד מדיוני: אני חושב שעד 1,300 שקל.

<דוד מדיוני: זה הסכום פחות או יותר שבדקנו במחשבים שהוא סכום סביר.

ניסן סלומינסקי: כמה זה היום?

<סיגל קוגוט: היום אין חובה.

<דוד מדיוני: הוא עד 10,000, אבל עד 1,300 זה צריך להיות חובה.

<דוד מדיוני: עד 10,000 הוא מסלול רשות, אבל עד 1,300 אני חושב וטוען שהוא צריך להיות מסלול חובה.

<דוד מדיוני: את מרבית החובות אנחנו נגבה, ואני חושב שזה יקל על הציבור.

<דוד מדיוני: מה לעשות?

<דוד מדיוני: יכעסו אחרים שתהיה להם פחות פרנסה, אבל התפקיד שלי זה לא להיות יושב-ראש הסתדרות הפרקליטים או עורכי-הדין במדינת ישראל.

ניסן סלומינסקי: היום יש בחירות בלשכת עורכי-הדין.

<דוד מדיוני: שיהיה להם בהצלחה.

<דוד מדיוני: ממילא מחר יהיה אותו דבר.

ניסן סלומינסקי: לשני הצדדים, אתה אומר.

<דוד מדיוני: כך או כך זה אותו דבר.

<דוד מדיוני: זה לא משנה מי ייבחר, כי היום זה חבר של זה, ואז הוא תומך בו, יום למחרת הוא אויב שלו, וכך זה נמשך.

<דוד מדיוני: ראינו את זה כבר שש שנים, זה מחריד.

<סיגל קוגוט: למה במזונות לא מגיעות מספיק נשים לדעתך?

<דוד מדיוני: מגיעות מספיק נשים, תיכף אני אראה.

<דוד מדיוני: אני לא חושב כמוך.

<דוד מדיוני: ממש אני לא חושב כמוך.

<דוד מדיוני: אני אראה את זה.

ניסן סלומינסקי: שתי דקות.

<דוד מדיוני: אז אני רוצה לעבור - - -

<סיגל קוגוט: תעבור למזונות, כי זה נורא חשוב.

<דוד מדיוני: רגע, רק להראות לך גרף מאוד יפה – תיקי המשכנתה שלנו נמצאים בירידה מתמדת, גם בעקבות תיקון 35, ומאוד חשוב – למרות שאליסה פה והיא חברה טובה שלי, אני באמת אוהב את האישה הזאת, היא עושה חסדים גדולים פה להרבה אנשים, ואני משתדל לעזור לה כמיטב יכולתי – רק כדי להיכנס לפרופורציות, בשנת 2014 פונו מדירות המגורים שלהם רק 20 חייבים, זאת אומרת, 20 דירות בסך-הכול מכל הבנקים, כאשר בואו נזכור שכמות האובליגו של הציבור כלפי הבנקים בלקיחת משכנתה היא עצומה והיא הולכת וגדלה כל שנה, כך שאני חושב שגם הלחץ שלנו, שאנחנו עושים בפיקוח על כונסי הנכסים, גם הנושא הזה, גם הדיור החלופי וגם הפיקוח של הרשמים, גם המחאה החברתית לדעתי, הולכים ומקטינים את כמות הבקשות לצווי פינוי של חייבים מדירות משכנתה למגורים.

<דוד מדיוני: פינוי שוכר – אני מדלג.

<דוד מדיוני: מסלול מזונות – הנה מה שרצית, סיגל.

<דוד מדיוני: תראי בטבלה.

<דוד מדיוני: שלום, מרב.

מרב מיכאלי: שלום, דוד.

מרב מיכאלי: באתי רק להגיד לך שלום בקצרה.

מרב מיכאלי: לצערי אני בדיון אחר, אבל לא יכולתי לפספס אותך.

<דוד מדיוני: תודה שבאת לכבד אותנו.

<דוד מדיוני: אנחנו מעריכים את העבודה שאת עושה.

מרב מיכאלי: באתי לכבד אותך.

מרב מיכאלי: אנחנו מעריכות את העבודה שאתה עושה - -

<דוד מדיוני: תודה רבה.

מרב מיכאלי: - - ומצער אותנו שלא תהיה כאן בישיבות הבאות.

מרב מיכאלי: באמת תודה רבה לך.

<דוד מדיוני: סיגל, אני רק רוצה שתראי את הטבלה.

ניסן סלומינסקי: מזונות, אבל דקה ממש.

<דוד מדיוני: הנה, אני מסיים.

<דוד מדיוני: בעמוד 36 אפשר לראות.

<דוד מדיוני: בסוף תזכרו שזה פרויקט חדש, שהוא בתחילת התהוותו, אבל כבר היום בידינו, במסלול המזונות היוזם יש כמעט 4,000 תיקים, 3,500 תיקים של נשים שפקידים שלנו מטפלים בהם, ללא עורכי-דין, ללא שכר טרחה.

<דוד מדיוני: דבר שני, את יכולה לראות, סיגל, שאחוז התיקים שנפתחו ב-2014 על-ידי זוכות מזונות היה 63%, שזה המון לשנה ראשונה, והשנה, אם זה יימשך כך גם ליניארית, אפשר לראות שכבר עלינו ל-66% מכלל תיקי המזונות הנפתחים, שהם נפתחים במסלול שלנו.

<דוד מדיוני: זה ילך ויגבר.

<דוד מדיוני: בתוכנית העבודה שלנו ל-2016 אנחנו אמורים להעלות את קמפיין המזונות - - -

<סיגל קוגוט: היו כאלה שעברו מסלול?

<דוד מדיוני: מעט מאוד.

<דוד מדיוני: 38 עברו חזרה למסלול הרגיל.

<דוד מדיוני: אני מניח שעורכי-דין אמרו להם: בואו.

<דוד מדיוני: צריך לזכור עוד דבר.

<דוד מדיוני: עשינו את המסלול הזה כמסלול חמלה למזונות, אבל אני רוצה גם להגיד, כבוד היושב-ראש, ובזה אני אסיים, מאוד חשוב לזכור שגם אנחנו, בעיניים שלנו, רואים שאין הלימה בין הכסף שמחייב בית המשפט את חייב המזונות לשלם לבין היכולת הכלכלית שלו.

<דוד מדיוני: מאוד חשוב שתדעו את זה.

<דוד מדיוני: אני רוצה להפנות אתכם לדוח ועדת שיפמן.

<דוד מדיוני: אני רוצה שתדעו שאנחנו רואים חייבי מזונות שרוצים להיות נורמטיבים ומתקשים לשלם מזונות, כי המזונות שנקבעו להם על-ידי בתי המשפט למשפחה או בתי הדין הרבניים או השרעיים למיניהם הם אינם הגיוניים.

<דוד מדיוני: הם לא מסוגלים לשלם.

<דוד מדיוני: זה לא הגיוני.

<דפנה רובינשטיין: לא כולם.

<דוד מדיוני: לא אמרתי "כולם".

<רן מלמד: דוד, סליחה, זה לא עניין שלך להתעסק בזה.

<סיגל קוגוט: זה ודאי עניין שלו.

ניסן סלומינסקי: לא, לא, לא.

ניסן סלומינסקי: רבותי.

<רן מלמד: זה התפקיד שלי.

<רן מלמד: זה לא התפקיד שלך להתעסק בזה.

<דוד מדיוני: אני לא מקבל ממך הנחיות.

ניסן סלומינסקי: דוד ורן.

ניסן סלומינסקי: רן, עוד מעט תקבל זכות דיבור.

ניסן סלומינסקי: בבקשה.

<דוד מדיוני: התפקיד שלי זה גם להדליק ספוטים על מה שאנחנו רואים.

<קריאות: זה לא נכון.

<דוד מדיוני: אם נעשה לינקייג' – זה דברים שגם ראו משפטנים במשרד המשפטים – ונגיד: היעלה על הדעת שלפעמים אנחנו יכולים לאסור אדם על חוב מזונות שאין ביכולתו לשלם?

<דוד מדיוני: זה גם דבר שאנחנו צריכים לחשוב עליו.

ניסן סלומינסקי: אתה אומר שמחייבים מזונות בסכום גדול מדי?

<דוד מדיוני: בהרבה מקרים חייבי המזונות אינם מסוגלים לשלם את המזונות.

<קריאה: זה לא נכון.

ניסן סלומינסקי: בבקשה.

<דוד מדיוני: אני יודע שוועדת שיפמן ישבה על הדבר הזה ולדעתי ועדת שיפמן עוד לא יושמה, וכדאי שתעשו דיון לראות איך מיישמים אותה.

מרב מיכאלי: ועדת שיפמן אומנם לא יושמה, אבל מסקנותיה של ועדת שיפמן הן מאוד בעייתיות בתחום המזונות, צריך להגיד את זה, וטוב שהיא לא יושמה בשלב הזה.

<דפנה רובינשטיין: גם הנתון הזה לא נכון.

ניסן סלומינסקי: אני מבקש.

<דוד מדיוני: מכל מקום, העובדים שלנו במסלול המזונות האקטיבי רואים גם בחייב לקוח, אנחנו מקרבים אותו, והרבה מהגבייה שאנחנו גובים היא ללא כל הפעלת אמצעים.

<דוד מדיוני: עצם העובדה שאנחנו מתווכים בינו לבין אשתו, כבר מייצרת מצב של רוגע ואפשרות לסגירה של תיקים ותשלום חובות.

<דוד מדיוני: עד כאן.

<דוד מדיוני: תודה רבה.

ניסן סלומינסקי: דוד, תודה רבה על הסקירה המאלפת.

ניסן סלומינסקי: אני יודע שאתה כמעין המתגבר וזה רק חלק.

ניסן סלומינסקי: אני מקווה שנוכל בהמשך שוב לשמוע אותך בדיווחים.

<דוד מדיוני: אני תמיד לרשותו של אדוני.

ניסן סלומינסקי: אתה יודע למה אני מתכוון.

ניסן סלומינסקי: אנחנו צריכים ב-11:55 להפסיק, יש לנו ב-12:00 נושא אחר.

ניסן סלומינסקי: ניתן לאלה שביקשו.

מרב מיכאלי: אני באמת מתנצלת שלא יכולתי לבוא לכל הדיון ואני לא יכולה להישאר לשאר הדיון, אבל אני באמת באתי לכבודו של דוד מדיוני, ראש ההוצאה לפועל, פשוט איש נדיר ביכולותיו ובמסירות שלו ובמחויבות שלו וביכולת שלו לראות את כל הצדדים - -

<דוד מדיוני: תודה.

מרב מיכאלי: - - לא רק לראות באופן אישי, אלה להאציל את זה על המערכת, ולגרום לכך שגם המערכת הופכת להיות כל-כך הרבה יותר קשובה, וכתוצאה מזה באמת מסוגלת ורלוונטית.

מרב מיכאלי: חבל מאוד שאתה הולך באמצע, כי אלוהים יודעת שיש עוד המון, המון עבודה לעשות.

מרב מיכאלי: זאת אומרת, שיפרת את ההוצאה לפועל, אבל היא רק בתחילת דרכה - -

<דוד מדיוני: אני משאיר תוכנית עבודה מאוד סדורה.

מרב מיכאלי: - - רפורמות שעוד נדרשות, ואני מאוד-מאוד מקווה שההפטר שהגשנו וגם שרת המשפטים מביאה יעבור ממש בקרוב, נצטרך לטפל בריביות, באי-הסדר והטירוף בתחום הריביות, ולאט-לאט לאתגר את הקונספציה של ההוצאה לפועל כמוסד וכתפיסה הגיונית במדינה דמוקרטית, מדינה ששואפת לשוויון בין האזרחיות והאזרחים ומבינה ששוויון אזרחי לא נפרד משוויון כלכלי.

מרב מיכאלי: אין דמוקרטיה בלי יכולת כלכלית מתקבלת על הדעת לציבור שאמור להיות אזרחיות ואזרחים שוות זכויות.

מרב מיכאלי: אז תודה רבה-רבה לך על תרומתך הגדולה וחיזוק ידיים באשר תלך.

<דוד מדיוני: תודה רבה.

ניסן סלומינסקי: יישר כוח.

ניסן סלומינסקי: מאחר שזה בפניך, זה רק מקצת שבחך, כך הכלל אומר.

ניסן סלומינסקי: הראשון שביקש זה רן, ואחריו – אליסה.

ניסן סלומינסקי: בבקשה, רן.

<רן מלמד: אני סמנכ"ל עמותת ידיד.

<רן מלמד: אני מתחיל מהצטרפות לברכות שנאמרו כאן ולדברים החמים.

<רן מלמד: אני מודה שכאשר קיבלתי את ההודעה שדוד עוזב, התגובה שלי המיידית, האינסטינקטיבית, היתה – וואלה הרגתם אותי, מה עושים עכשיו?

<רן מלמד: זה כתוב, זה נמצא אצל הדוברת שלו.

<רן מלמד: זו היתה התגובה הראשונה שלי.

<רן מלמד: זה אומר קודם כול הערכה רבה שיש לי, כי אני חושב שחל שינוי רב.

<רן מלמד: אבל אני רוצה גם להגיד כמי שהיה מעורב בחלק גדול מהשינויים ועזר לקדם אותם וגם לייצר שיח ציבורי, כדי שאפשר יהיה לייצר אותם.

<רן מלמד: באמת דברים התקדמו בצורה מאוד טובה, ומפה יש לי כמה הערות, חלקן חיוביות וחלקן גם דברים שאני חושב שצריך לשים לב אליהם.

<רן מלמד: אני רוצה להתחיל במילה על המסלול המקוצר.

<רן מלמד: אני חושב שזה אחד הדברים היותר חשובים שנעשו במסגרת ההוצאה לפועל או רשות האכיפה והגבייה, ואני חושב שחייבים להפוך אותו למשהו הרבה יותר מסודר והרבה יותר מחייב.

<רן מלמד: בדיוק בשבוע שעבר הצעתי הצעת חוק – אנחנו כותבים כרגע הצעת חוק, ואולי נביא אותה, אולי אפילו אתה, אדוני, תשמח להגיד אותה – שאומרת שהמסלול המקוצר בשלב הראשון שלו – אני קורא לו "הוצאה לפועל על תנאי" – עוד לפני שנפתח תיק נותנים הזדמנות לחייב, אני דיברתי על עד 1,500 שקל, לשלם את חובו, ופה הדגש על תשלומים או לשיעורין.

<רן מלמד: אני מאמין שזה יוכל לחסל חלק גדול מהחובות הקטנים.

<רן מלמד: ההערה השנייה נוגעת לפקודת המסים (גבייה), וגם פה אני מחזק את הדברים שדוד אמר.

<רן מלמד: אנחנו פועלים ביחד בנושא הזה.

<רן מלמד: פקודת המסים (גבייה), בכל מה שקשור ללא גבייה ממשלתית, לצורך הנושא, הוא דבר שצריך לעזוב את העולם – לא ברשויות המקומיות ולא בתאגידי המים ולא במד"א – פשוט חייבים לחסל את זה.

<רן מלמד: זה יופי של דבר כדי לייצר הרבה מאוד כסף לעורכי-דין שמייצגים, הרבה פחות כסף למערכת שצריכה לקבל.

<רן מלמד: הדבר השלישי שאני רוצה לחזק את ידיו של דוד, ואלה גם דברים שנאמרו פה, זה נושא הייצוג.

<רן מלמד: אנחנו מדברים היום על 7% בסך-הכול מהאוכלוסייה של החייבים שמיוצגת בהוצאה לפועל.

<רן מלמד: אם לא תטפלו בהגדלת יכולת הייצוג, בין אם באמצעות הסיוע המשפטי ובין אם באמצעים אחרים, אני אומר לכם שהרבה מאוד אנשים שצריכים לשלם חובות משלמים הרבה-הרבה יותר ממה שהם צריכים לשלם היום.

<רן מלמד: על הריביות לא נאמר מספיק, ואני חושב שחייבים להגיד.

<רן מלמד: הריביות בהוצאה לפועל זה רעה חולה, זו רעה שמורידה חייבים שנקלעו – שמעתי מושג חדש, אגב, במשרד האוצר ובמערכת הכללית ובמשרד ראש הממשלה, הם קוראים לזה "תקלה כלכלית" – יש הרבה מאוד אנשים שקרה להם משהו זמני, הם נכנסו לאיזו מצוקה, המערכת של הריביות גורמת להם לקריסה כלכלית טוטלית.

<רן מלמד: מצד שני, אם יבטלו אוטומטית ריביות, אנשים לא ישלמו חובות ויחכו להגיע להוצאה לפועל.

<רן מלמד: צריך למצוא פה איפשהו את האיזון ולעשות את זה בצורה מידתית.

<רן מלמד: בלי לטפל בנושא הריביות אני חושב שיש לנו בעיה.

<רן מלמד: הנקודה הבאה נוגעת להגבלות שמוטלות במסגרת תיקון 29, שחלקן אגב הן הגבלות שאני חושב שהן מוצדקות.

<רן מלמד: אני דווקא מחייב או חושב שהשימוש בנושא רישיונות הנהיגה הוא לא כל-כך פסול, אבל אני כן חושב שיש בעיה של מידתיות מאוד גדולה בכל הנושא של המוגבלים החמורים בבנקים, ואני רוצה להסביר במה מדובר.

<רן מלמד: חוק צ'קים ללא כיסוי קובע שאדם יכול להיות מוגבל בבנקים אם חזרו לו 10 צ'קים.

<רן מלמד: הוא יהיה מוגבל חמור אם אחרי שנה של הגבלה חזרו לו עוד פעם.

<רן מלמד: במסגרת ההגבלות שניתנו להוצאה לפועל ניתן גם על סכומים מאוד קטנים להפוך אדם למוגבל חמור.

<רן מלמד: זה נכון שאם הוא הופך למוגבל חמור על-ידי ההוצאה לפועל והוא משלם את חובו ומגיע להסדר, מסירים את ההגבלה הזאת, אבל המערכת הכלכלית שלו באותו זמן כבר מתרסקת – היום מדברים על חוק נתוני אשראי, שאדוני מכיר היטב מוועדת הכספים, רוצים להקים לשכות לדירוג אשראי שיוכלו לעשות דירוג – אנשים שהוגבלו, גם אם לזמן של יומיים על-ידי ההוצאה לפועל, מאבדים באופן מיידי את הדירוג שלהם.

<רן מלמד: אין מידתיות היום בחלוקת ההגבלות האלה על המוגבלים בבנקים.

<רן מלמד: היום, על-פי הנתונים של בנק ישראל והנתונים של רשות האכיפה והגבייה, כמעט 70% מהחשבונות המוגבלים הם חשבונות של מוגבלי ההוצאה לפועל ולא מוגבלי צ'קים ללא כיסוי.

<רן מלמד: זו נקודה שחייבים לתת עליה את הדעת.

<רן מלמד: אני מגיע בקרוב לסיום.

<רן מלמד: נושא המשכנתאות עבר תיקון במסגרת חוק ההוצאה לפועל שמחייב את הבנקים לתת דיור חלוף לאוכלוסייה שלא מצליחה לשלם את המשכנתה שלה.

<רן מלמד: זה לא אומר שלא מוציאים נגד האוכלוסייה הזאת צווי כינוס, זה לא אומר שלא פותחים לאוכלוסייה הזאת תיקים בהוצאה לפועל.

<רן מלמד: המימוש בפועל הוא מאוד-מאוד נמוך, כמו שאמר דוד, כי פשוט לא כדאי לבנקים לעשות את זה.

<רן מלמד: הם כן משתמשים היום בכלים האלה של השוטים שנמצאים להם במסגרת היכולות, כדי להוציא מאנשים כספים עבור משכנתאות ובריביות מטורפות.

<רן מלמד: אני חוזר עוד פעם לנושא הריביות, אני מדבר על כונסי הנכסים עם שכר טרחה מטורף, לא דנו גם בדבר הזה, וצריך לדון בו.

ניסן סלומינסקי: תודה.

<רן מלמד: הנקודה האחרונה ברשותך, אדוני.

<רן מלמד: יש דבר חדש שעלה לאחרונה וזה הנושא של ביצוע חקירות יכולת באמצעות וידיאו קונפרנס.

<רן מלמד: זה עבר בוועדת השרים לענייני חקיקה, לדעתי בשבוע שעבר, וזה יגיע לשולחנך בקרוב.

<רן מלמד: אנחנו חושבים בעמותת ידיד שיש פה בעיה מאוד-מאוד קשה.

<רן מלמד: אותן אוכלוסיות לא מיוצגות לא יוכלו לממש את הזכות שלהן בנושא הזה.

ניסן סלומינסקי: תודה רבה.

<אליסה דברה: קודם כול, תודה.

<אליסה דברה: אני רוצה להצטרף לברכות שמרב מיכאלי בירכה את דוד מדיוני.

ניסן סלומינסקי: לא שמעת, גם אנחנו בירכנו אותו בפתיחה וכולנו מצטרפים לברכות.

<אליסה דברה: כולנו מצטערים כי אנחנו מרגישים שבהוצאה לפועל באמת יש שינויים ורוח חדשה.

ניסן סלומינסקי: מאחר שאני חדש רק תציגי את עצמך.

<אליסה דברה: אני מ"בנקים לא מעל החוק", הקבוצה שלנו קמה מלכתחילה כקבוצה לעזרה עצמית של נפגעי בנקים למשכנתאות, ולאחר מכן הפכנו לקבוצה שמבקשת להוביל בנקאות הוגנת ולקדם רפורמות בהוצאה לפועל למען גביית חובות אמת בהגינות, והדגש – גביית חובות אמת בהגינות.

<אליסה דברה: הפראזה הזאת היא לא רק פראזה, זו מטרה נעלה, כי חובות, כולם אומרים, חובות יש לשלם.

<אליסה דברה: כן רבותי, חובות אסור לייצר ואסור לנפח, ומכאן אני מקווה שהוועדה תידרש בכל מיני פעמים לדון בריביות ובתפקודם של עורכי-דין המייצגים תאגידים ובנקים וכונסי הנכסים, מה הם עושים ברגל גסה ברשות האכיפה והגבייה, וידידי דוד מדיוני ואריה כהן ושתי עורכות-הדין הנכבדות ענת וענת וגם שאר העובדים בהוצאה לפועל ברשות האכיפה והגבייה יודעים על התקלה הזאת, שאנשים לובשי חליפות, מעונבי עניבות, מבצעים פשעים חמורים כנגד האנושות, כאשר הם משתמשים ברשות האכיפה והגבייה כאקדח טעון וסוחטים את החייבים ואת ה"חייבים".

<אליסה דברה: חובות מיוצרים ואנשים נסחטים.

<אליסה דברה: אחרי שאמרתי את זאת, אני רוצה להתייחס ברשותכם לכמה נקודות.

<אליסה דברה: קודם כול, בנושא משכנתאות.

<אליסה דברה: בנקים למשכנתאות נוהגים בצורה קשה בחייבי משכנתאות, מסרבים למחזר משכנתאות ונוגשים בחייבים בשיטות סחיטה קשות.

<אליסה דברה: כרגע במשק יש תמונת מצב מעוותת, אנחנו כביכול רואים שיש רגיעה ופינויים, כאילו שיש תשלומים סדירים של משכנתאות.

<אליסה דברה: וממה זה בא?

<אליסה דברה: זה בא מכל אותן חברות פרטיות שקמו – אני אמצא לך משכנתה.

<אליסה דברה: זה יוצר בלון זמן ובאמת כל מיני מסורבי בנקים מצליחים כיום למחזר משכנתאות, גם אם הם היו מאוד פרובלמטיים בהתנהלותם מול הבנקים, ונוצר בלון.

<אליסה דברה: הבלון הזה, רבותי, מטעה.

<אליסה דברה: הבלון הזה יתפוצץ לנו בפנים, ואני מקווה שלא, אני מקווה שאתבדה.

<אליסה דברה: זה לעניין משכנתאות.

<אליסה דברה: לגבי ריביות של משכנתה שהבנקים מצליחים לגבות בהוצאה לפועל, ולא רק במשכנתה, על 150 טבלאות ריבית, שלא לדבר על שיעורין.

<אליסה דברה: 150 טבלאות ריבית – 150 גוונים של אפור בהוצאה לפועל.

<אליסה דברה: רבותי, לדרוש מן הפקידים הללו לבצע את עבודתם ולא לטעות טעויות אנוש או טעויות הקלדה או טעויות בעלמא, אינני יודעת איזה טעויות – איך אנחנו מצפים מבני אדם לא לשמוע?

<אליסה דברה: כאשר מי מכתיב את הטבלה בדרך כלל?

<אליסה דברה: בא פקיד ממשרד עורכי-הדין ואומר לפקיד: תקליד טבלה.

<אליסה דברה: הדבר הזה צריך לעבור מן העולם.

<אליסה דברה: קודם כול, צריך לאחד ולאפס את הטבלאות.

<אליסה דברה: התחילו ברשות לטפל בנושא הזה.

<אליסה דברה: הבאנו את זה לפתחה של הרשות.

<אליסה דברה: זעקנו וצעקנו על כך שנים.

<אליסה דברה: צריך לטפל בזה בצורה מאוד-מאוד-מאוד מהודקת ולמנוע את הגזל, כי אנחנו, רבותי, ברשות החוק מאפשרים גזל עושק ורמיסה של זכויות אדם, של זכויות כלכליות, זכויות אישיות, ויש לי עוד הרבה מה להגיד.

<אליסה דברה: אני מצטרפת לדברים החמים שרן מלמד אמר קודם, ובפעם הבאה נשמע עוד.

ניסן סלומינסקי: תודה.

<אליסה דברה: רק דבר אחד, דוד, אני מקווה שמי שיחליף אותך בתפקיד, ימשיך את אותה רוח.

<אליסה דברה: אנחנו לא רוצים להחליף אותו, הוא החליף את עצמו.

<דני וקס: אני מאיגוד הבנקים.

<דני וקס: אני רוצה רק משפט אחד, שלא יימצא מצב שאני נוכח כאן ולא מגיב, אבל נאמרו כאן הרבה דברים קשים ולא נכונים – אני מעדיף לטפל בכל נושא בפני עצמו כאשר הוא יגיע לדיון, בטבלאות ריבית ודברים אחרים – חלק כנראה מחוסר ידע מעמיק, אבל אני לא רוצה לבוא בטענות כרגע, אלא כשנדון לגופו בכל נושא.

ניסן סלומינסקי: אתה צודק, כי כרגע זו סקירה.

ניסן סלומינסקי: איש הביטוח הלאומי.

<חנן פוטרמן: רציתי להוסיף לתשובה שעניתי לחבר הכנסת מאיר כהן לגבי ההצעה שלו.

<חנן פוטרמן: ההצעה שלו מבקשת שלא להביא בחשבון את ההכנסות ממשלח יד.

<חנן פוטרמן: כמו שציינתי קודם מדובר במבחן לקבלת - - -

ניסן סלומינסקי: אני מציע, לטובת העניין, אם ההצעה לא תאושר, היא לא רלוונטית, אם היא תאושר, הרי היא תגיע ואז יתקיים פה דיון מעמיק.

<חנן פוטרמן: צוין פה 28 מיליון השקלים, והנתון הזה נכון להיום, אבל למעשה אם מעגל הזכאיות יורחב, מדובר על תוספת של עוד עשרות ואולי מאות מיליוני שקלים.

<חנן פוטרמן: שנית, עוד צעד להעברת האחריות לתשלום המזונות מהחייבים אל המדינה.

ניסן סלומינסקי: שוב חבל, כי דבריכם טובים, אבל כרגע הם לא נופלים על אוזן קשבת.

ניסן סלומינסקי: כשיהיה דיון לגופו, נשמח בהחלט לשמוע אותך.

<חנן פוטרמן: שיירשמו בפרוטוקול - - -

ניסן סלומינסקי: כרגע זו היתה זווית מסוימת.

ניסן סלומינסקי: דוד.

<דוד מדיוני: רק כמה מילים.

<דוד מדיוני: קודם כול, תודה על כל הברכות מצד כולם.

<דוד מדיוני: בכוונת מכוון יש דברים שלא דיברתי עליהם, כמו שאמרתי בפתיחה של דברי, כי אני צריך קודם לשבת עם כבוד השרה, ואני לא חושב שהיא צריכה לדעת על זה מגורמים אחרים.

ניסן סלומינסקי: גם מקוצר הזמן.

<דוד מדיוני: גם מקוצר הזמן.

<דוד מדיוני: בכל אופן, גם נושא הריביות מטופל על-ידינו, גם נושא שכר הטרחה – כל הדברים האלה כרגע בעבודה, נמצאים על האש ועובדים עליהם – גם הנושא של המוגבלים בבנק ישראל, עובדים על המלצה שתלך לכל הרשמים מבחינת הסכום הכי נורמטיבי שנראה לנו שנכון להטיל הגבלה בבנק ישראל.

<דוד מדיוני: אנחנו בדו-שיח עם איגוד הבנקים בנוגע לתהליך חדש ויותר זול של טיפול בתיקי משכנתה, וכמובן, אם זה יעלה יפה, נספר לכם על זה, ואם זה לא יעלה יפה, נגיש הצעת חקיקה ונבוא אליכם לפה לסיבוב נוסף.

<דוד מדיוני: ריבית, למי שרוצה לדעת – ריבית על משכנתה לדירת מגורים נקבעת על-ידי שר הכלכלה ושר האוצר, כך שאם המחוקק רוצה, הוא יכול לבקש מהם להפחית את ריבית הפיגורים על תיקי משכנתא בהוצאה לפועל.

<דוד מדיוני: זה צו של שר הכלכלה ושר האוצר, ולדעתי שני השרים הללו הם מאוד חברתיים ובטוח הם ישמחו לעשות את הדבר הזה.

<דוד מדיוני: בנוגע לטבלאות ריבית של חובות אחרים של הבנקים, כי הרי זה ריביות הסכמיות, אנחנו בעניין הזה עובדים בדיוק בימים האלו, גם היה לזה הד תקשורתי, מול המפקח על הבנקים.

<דוד מדיוני: בסוף יהיו מעט מאוד סוגי ריבית של הבנקים על הלוואות ואשראי שוטף של הצרכנים ומשקי הבית, ואני חושב שאנחנו בדרך לשם.

<דוד מדיוני: תודה רבה.

ניסן סלומינסקי: דוד, תודה.

ניסן סלומינסקי: מכל קצות הקשת הפוליטית, החברתית וכו' שמענו רק תשבחות, באמת זה ייאמר לזכותך.

ניסן סלומינסקי: תקוותי שהכול יסתדר ואתה תמשיך אתנו עוד הרבה זמן.

ניסן סלומינסקי: אבל אם לא, שרוחך תמשיך אתנו ותשתתף אתנו.

<דוד מדיוני: תודה רבה.

ניסן סלומינסקי: אני מודה לך, ואני יודע שבלי הצוות הנפלא שיש לך הדברים היו קשים למימוש, אז גם לכל הצוות מגיע יישר כוח גדול.

<דוד מדיוני: ממש.

ניסן סלומינסקי: אני גם משבח את העמותות, עמותת ידיד, ואותך ואחרים.

ניסן סלומינסקי: לפעמים בהחלט יכולים להיות חילוקי דעות, אבל האמת הרבה פעמים מתבררת רק מתוך חילוקי הדעות אם באמת חילוקי הדעות הם לשם שמים, כמו שאומרים.

ניסן סלומינסקי: לכן אני משבח אתכם ותמשיכו, גם אם לפעמים לא מקבלים עמדה כזאת או כזאת, אבל דבריכם עושים רושם.

ניסן סלומינסקי: גם אני מודה לנציג הבנקים, לגופים האחרים, לנציגי הביטוח הלאומי, וכל אחד בתחומו משתדל לעשות עבודה גדולה.

ניסן סלומינסקי: זו היתה רק סקירה כללית.

ניסן סלומינסקי: אני מניח שגם חוקים שיגיעו וגם נושאים ספציפיים, שם נוכל להרחיב הרבה יותר, כל נושא ונושא לגופו, ולהתקדם.

ניסן סלומינסקי: שוב תודה רבה.

ניסן סלומינסקי: הישיבה נעולה.